title: AIM-120 AMRAAM

text: Jos maali on lähellä, ohjus voidaan ampua myös pelkästään aktiivisesti tutkaohjautuvana ohjuksen oman tutkan osoittamaan maaliin.


title: AIM-120 AMRAAM

text:
Järjestelmä mahdollistaa usean ohjuksen samanaikaisen laukaisun. Jos ohjusta häiritään, se voi hakeutua häirintälähettimeen. Suomen ilmavoimien Hornet-hävittäjän tutka voi ohjata samanaikaisesti kahdeksaa ohjusta. Järjestelmästä käytetään toisinaan sotilasslanginimitystä ”ammu ja unohda” (engl. "fire-and-forget").
Ohjuksen viimeisimmässä versiossa D on kaksisuuntainen yhteys. Sen avulla ohjukselle on sen matkalennon aikana mahdollista antaa tieto uudesta maalista. Maalinosoituksen voi tehdä myös muulta kuin ohjuksen laukaisseelta koneelta.


title: AIM-120 AMRAAM

text: Ohjusta kehitettäessä ongelmana oli tutkan laitteistojen tuottama hukkalämpö. Osittain ongelma ratkaistiin kehittämällä ohjuksen maatestausmenetelmät nopeiksi lämmönmuodostuksen minimoimikseksi. Tutkan käyttöaika on edelleen rajattu noin 60 sekuntiin ennen lähetinosan palamista.


title: AIM-120 AMRAAM

text:
Yhdysvalloissa yritettiin kehittää kahteenkin otteeseen pinnasta laukaistava AMRAAMiin perustuvaa ilmatorjuntajärjestelmää. Yhdysvaltain merijalkaväen järjestelmän nimi oli CLAWS (Complementary Low Altitude Weapons System) ja sillä oli tarkoitus täydentää olkapäältä ammuttavien Stinger-ilmatorjuntaohjusten torjuntakykyä. Yhdysvaltain armeija puolestaan kehitti HMMWV-maastoauton alustalle rakennettavaa SLAMRAAM-järjestelmää, joka tunnettiin myös nimellä HUMRAAM.
Tämä peruutettiin lopullisesti vuonna 2011.


title: AIM-120 AMRAAM

text: AIM-120 AMRAAM -ohjusta käytetään myös norjalaisessa NASAMS-ilmatorjuntaohjusjärjestelmässä, joka perustuu MIM-23 Hawk -järjestelmän tekniikkaan.


title: Hispaniola

text: Hispaniola on Karibianmeren toiseksi suurin saari Kuuban itäpuolella. Saari kuuluu Isoihin Antilleihin, ja se jakaantuu poliittisesti Haitin ja Dominikaanisen tasavallan valtioihin. Hispaniolan saaren pinta-ala on 76 200 neliökilometriä ja asukasluku 14,5 miljoonaa (1993).


title: Hispaniola

text: Kristoffer Kolumbus saapui saarelle 1492 ja nimesi sen Espanjan mukaan ("La Española"). Vuonna 1493 sinne perustettiin ensimmäinen espanjalainen siirtokunta. Kolumbus lähti saarelta viimeisen kerran 10. maaliskuuta 1496 lähtiessään kuudennelta matkaltaan kohti Eurooppaa. Siirtomaa-aikana 1500- ja 1600-luvuilla Hispaniola oli tärkeä orjakaupan vastaanottokeskus. Saari jaettiin Espanjan ja Ranskan kesken vuonna 1697 Yhdeksänvuotisen sodan rauhanneuvotteluissa.


title: Hispaniola

text: Hispaniola on saaren latinan- ja espanjankielinen nimi. Arawakintiaanit, saaren alkuperäisasukkaat, kutsuivat saarta Quisqueyaksi tai Haitiksi, joka tarkoittaa ”Vuorimaata”. Suomessa kartastot käyttävät nimeä Hispaniola.


title: Demokritos

text: Demokritos (, n. 460–370 eaa.) oli antiikin kreikkalainen esisokraatikkoihin lukeutunut filosofi, joka oli kotoisin Abderasta, Traakiasta. Hänet tunnetaan atomiopin kehittäjänä yhdessä Leukippoksen kanssa.


title: Demokritos

text: Demokritoksesta itsestään tiedetään vain vähän. Hän oli kotoisin Abderasta, mikä oli myös muun muassa Protagoraan kotipaikka, vaikkakin hänet mainitaan myös Miletoksen kansalaisena. Hänen isänsä nimenä mainitaan Hegesistratos, Athenokrites ja Damasippos. Demokritos sanoo itse olleensa vielä nuori silloin, kun Anaksagoras oli jo vanha, toisin sanoen n. 430-luvulla eaa. Hänen on yleensä katsottu eläneen merkittävän vanhaksi, jopa yli satavuotiaaksi.


title: Demokritos

text: Diogenes Laertios kertoo Demokritoksen olleen kaldealaisten ja maagien oppilas. Näiltä hän oppi tähtitiedettä ja teologiaa. Hänen kerrotaan käyneen myös Egyptissä ja Persiassa opiskelemassa muun muassa geometriaa. Demokritoksen kerrotaan käyneen Ateenassa, missä hän on ilmeisesti tavannut Sokrateen.


title: Demokritos

text: Myöhemmin Demokritoksen kerrotaan olleen Leukippoksen oppilaana. Demokritoksen ja Leukippoksen välisestä suhteesta ei kuitenkaan ole täyttä varmuutta. Antiikin lähteet pitävät Leukipposta atomiopin varsinaisena kehittäjänä, mutta toisaalta opin perusperiaatteet laitetaan usein kummankin nimiin. On mahdollista, että Leukippos ja Demokritos ovat kehittäneet opin yhteistyössä. Joka tapauksessa Demokritos kehitti atomiopista kokonaislaatuisen filosofisen järjestelmän.


title: Demokritos

text: Diogenes Laertioksen mukaan Demokritos kirjoitti lukuisia teoksia monilta eri aloilta. Teosluettelon perusteella hän vaikuttaa käsitelleen paitsi luonnonfilosofiaa myös muun muassa matematiikkaa, tähtitiedettä, tietoteoriaa, etiikkaa ja kirjallisuutta. Yhtäkään Demokritoksen teosta ei ole säilynyt kokonaisena, mutta antiikin aikaisissa muiden kirjailijoiden teoksissa on säilynyt noin 300 katkelmaa hänen kirjoituksistaan. Suuri osa niistä käsittelee etiikkaa. Demokritoksen luonnonfilosofia tunnetaan ennen kaikkea Aristoteleen kuvausten kautta.


title: Demokritos

text: Demokritoksen kerrotaan kehittäneen yhdessä Leukippoksen kanssa ajatuksen, jonka mukaan kaikki aine koostuu katoamattomista, jakamattomista ja ikuisesti muuttumattomista hiukkasista, joita Demokritos kutsui nimellä "atomos", "jakamaton". Tästä termistä on kehittynyt myös nykyään käytetty sana atomi. Nämä hiukkaset ovat jatkuvassa liikkeessä. Atomien välillä ja sisällä on tyhjää tilaa ja ne ovat eri muotoisia ja kokoisia. Eri kokoisten ja muotoisten atomien yhdistelmistä syntyy eri aineita. On mahdotonta sanoa, mitkä näistä ajatuksista olivat alun perin Leukippoksen ja mitkä Demokritoksen.


title: Demokritos

text: Kyseistä ainetta koskevaa teoriaa kutsutaan "atomismiksi". Aristoteles kertoo, että teoria oli vastine Parmenideen opetuksiin, jotka kielsivät liikkeen, muutoksen ja tyhjyyden olemassaolon täysin. Parmenides esitti, että jonkun asian olemassaolo tarkoitti sitä, että se ei ole voinut tulla tyhjästä, sillä "tyhjästä ei tule mitään". Hän väitti edelleen, että liike on mahdotonta, koska silloin liikkeen täytyisi suuntautua tyhjyyteen. Koska hän samaisti tyhjyyden samaksi kuin "ei mikään", sitä ei voinut olla olemassa. Näin siihen ei voitu myöskään siirtyä.


title: Demokritos

text: Demokritos esitti, että kaikki oleva on ikuista, mutta kielsi kuitenkin sen että tyhjyys olisi sama kuin "ei mitään". Tämä tekee hänestä ensimmäisen tunnetun ajattelijan, joka esitti täydellisen tyhjyyden olemassaoloa. Ympärillämme tapahtuvat muutokset hän selitti jo mainittuja hiukkasten, atomien, avulla. Ne olivat aina olemassa, mutta kykenivät järjestäytymään eri muotoihin.


title: Demokritos

text: Demokritos esitti, että atomeilla oli ainoastaan joitakin ominaisuuksia, näitä olivat koko, muoto ja massa. Kaikki muut ominaisuudet, niin kuin väri ja maku, olivat aineen ominaisuuksia ja saivat alkunsa ruumiimme ja tarkastelemiemme asioiden atomien välisestä monimutkaisesta vuorovaikutuksesta. Hän myös oli sitä mieltä, että atomien todelliset ominaisuudet määrittivät aineen havaitut ominaisuudet — esimerkiksi kirpeältä maistuva koostui pienistä ja terävistä atomeista, kun taas makealta maistuva koostui suurista ja pyöreistä atomeista. Näiden atomien vuorovaikutus kielessä olevien atomien kanssa sai aikaan maun aistimuksen. Jotkut ainekset ovat hyvin kiinteitä, koska niiden atomeissa on ikään kuin koukut, jolla ne tarttuvat toisiinsa, jotkut ainekset taas ovat liukkaita, koska ne koostuvat hyvin hienoista, pienistä atomeista jotka sujahtavat helposti toistensa välistä. Demokritoksen omin sanoin: "Asioiden on sovittu olevan makeita, katkeria, kuumia, kylmiä ja värikkäitä; mutta todellisuudessa ne ovat atomeita ja tyhjyyttä".


title: Demokritos

text: Demokritos oli myös ensimmäinen filosofi joka ymmärsi, että se minkä havaitsemme Linnunratana, koostuu todellisuudessa kaukaisten tähtien valosta. Muut filosofit, mukaan lukien myöhemmin muun muassa Aristoteles, esittivät väitteitä tätä teoriaa vastaan. Demokritos oli ensimmäisiä joka esitti, että kaikkeus koostuu useista maailmoista, joista jotkut ovat asuttuja:


title: Demokritos

text: Demokritos oli myös matematiikan ja erityisesti geometrian edelläkävijä. Hän kirjoitti näistä aiheista teokset "Numeroista", "Geometriasta", "Sivuamisista", "Kuvauksista" ja "Irrationaaleista". Nämäkin teokset tunnetaan ainoastaan muissa teoksissa olevien lainausten kautta.


title: Muurmannin legioona

text: Muurmannin legioona oli brittien värväämä joukko-osasto, joka muodostui Suomen sisällissodan aikana Neuvosto-Venäjän puolelle paenneista punakaartilaisista. Se taisteli yhdessä brittien kanssa muun muassa Suomen hallituksen lähettämää Vienan retkikuntaa vastaan Petsamossa ja pohjoisessa Itä-Karjalassa vuonna 1918. Nimitys ”Holstin jääkärit” esiintyi lehdistössä, tuolloin pilkan kärki suuntautui aseellisella toiminnalla haltuun otettujen alueiden palautussopimuksen allekirjoittaneen ulkoministeri Rudolf Holstin suuntaan valkoiselta puolelta.


title: Muurmannin legioona

text: Brittijoukot olivat nousseet maihin pohjoisessa miehittämään Arkangelia ja Muurmannin rataa Venäjän sisällissodan aikana estääkseen satamiin ensimmäisen maailmansodan aikana laivattujen tarvikkeiden joutumisen saksalaisten ja heidän kanssaan Brest-Litovskin rauhansopimuksen tehneiden bolševikkien puna-armeijan käsiin.


title: Muurmannin legioona

text: Muurmannin legioonan poliittinen neuvonantaja oli brittiarmeijan everstiluutnantin arvoiseksi nimitetty entinen senaatin puhemies ja Suomen sisällissodan punaisten johtohahmo, maanpetossyytettä Venäjälle paennut Oskari Tokoi. Hän – kuten muutkin legioonalaiset – ajautui Muurmannin legioonaan jouduttuaan huonoihin väleihin sekä Moskovan että Pietarin alueen suomalaiskommunistien, esimerkiksi Rahjan veljeksien ryhmittymän kanssa. Legioonan johtajaksi kohosi entinen punakaartin Tampereen rintaman ylipäällikkö Verner Lehtimäki, joka sai brittiarmeijan everstin arvon.


title: Muurmannin legioona

text: Pääpaikkaansa Knäsöissä pitäneeseen legioonaan ilmoittautui kesäkuussa 1918 1 500 suomalaista, joista ensi vaiheessa vain kenttäkelpoisin kolmasosa hyväksyttiin palvelukseen. Suurimmillaan Muurmannin legioona oli helmikuussa 1919, jolloin legioonan miesvahvuus oli 1 200 ja taisteluvahvuus 900 miestä. Legioonalaiset saivat brittiläisen asepuvun, varustuksen ja sotilaskoulutuksen.


title: Muurmannin legioona

text: Brittien vetäytyessä Muurmannin legioona laivattiin Britanniaan, josta suurin osa miehistä palasi Suomeen. Suomen valtionrikosoikeuden tutkittua asian suurin osa legioonan jäsenistä vapautettiin Britannian vaatimuksesta. Alussa oikeisto koki kotiin palanneet brittiläisen sotilaskoulutuksen saaneet legioonan miehet turvallisuusriskiksi. Kotiutuneiden poliittinen aktiivisuus jäi yleisesti ottaen alhaiseksi. Nuorimpiin ikäluokkiin kuuluneita taisteli Suomen armeijassa vielä jatkosodassakin.


title: Muurmannin legioona

text: Legioonan suomalaisia johtomiehiä ei haluttu päästää Suomeen, etenkään ilman, että heidät tuomittaisiin sisällissodan aikaisista toimistaan. Suomen sisällissodassa punaisten kansanvaltuuskunnassa toiminut Tokoi ja muutamat muut johtomiehistä eivät palanneet tällöin Suomeen. Oskari Tokoi oli toiminut 1918 Punaisten kansanvaltuuskunnan elintarvikeasioista vastaavana komissaarina, ja hän siirtyi Muurmannin legioonasta vapauduttuaan ensin Kanadaan ja vuonna 1921 Yhdysvaltoihin. Tokoin Suomessa käynnin mahdollistava "Lex Tokoina" tunnettu maanpetossyytteistä vapauttava armahduslaki säädettiin vasta vuonna 1944.


title: Muurmannin legioona

text: Toinen brittien muodostama yksikkö, joka perustui entisten punakaartilaisten värväämiseen, oli Muurmannin legioonaa suuremmaksi kasvanut Karjalan rykmentti, joka taisteli syksyllä 1918 Vienan Karjalassa pakottaen Walleniuksen joukkoja etelämpänä hyökänneen Kuisman retkikunnan vetäytymään.


title: Muurmannin legioona

text: Leigoonasta on tehnyt dokumenttielokuvan "Kuninkaan punikit" useita sisällissotaan liittyviä dokumentteja tehnyt Seppo Rustanius. Elokuva esitettiin Ylen Dokumenttiprojekti-sarjassa 7.10.2013.


title: Sukkuladiplomatia

text: Sukkuladiplomatiaksi sanottiin Yhdysvaltain presidentti Richard Nixonin aikana ulkoministeri Henry Kissingerin pyrkimyksiä luoda suhteet Kiinan kansantasavaltaan ja siten irrottaa Yhdysvallat Vietnamin sodasta sitä häviämättä.


title: Sukkuladiplomatia

text: Tämän edellytyksenä oli se, että Kiinan kansantasavallan antama tuki Vietnamin demokraattiselle tasavallalle (Pohjois-Vietnam) lakkaisi. Vastineeksi Yhdysvallat auttoi Kiinaa saamaan YK:ssa samanlaisen veto-oikeuden YK:n turvallisuusneuvoston päätöksiin kuin mikä Yhdysvalloilla, Britannialla, Ranskalla ja Neuvostoliitolla oli.


title: Sukkuladiplomatia

text: Kissingerin ponnistelujen tuloksena Kiinan kansantasavallalle siirrettiin oikeus Kiinan tasavallan (Taiwan) pitämään turvallisuusneuvoston pysyvän jäsenen paikkaan 25. lokakuuta 1971 päätöksellä numero 2758. Yhdysvallat puolestaan epäonnistui pyrkimyksissään irrottautua Vietnamin sodasta sitä häviämättä.


title: Hapkido

text: Hapkido () on korealainen kamppailu- ja itsepuolustusmenetelmä, joka yhdistää aikidon, kung fun ja judon pehmeät tyylit aggressiivisiin korealaisiin potkutekniikoihin. Hapkido sisältää mm. seuraavat osa-alueet:


title: Hapkido

text: Laji ei tunne ennalta määrättyjä liikesarjoja. Myös muodolliset asennot ovat hapkidolle vieraita. Niiden sijaan harrastaja oppii kamppailemaan mistä tahansa asennosta. Kantavana ajatuksena on opittujen periaatteiden vaistonvarainen soveltaminen syntyneeseen tilanteeseen.


title: Hapkido

text: Hapkidon syntyyn voimakkaasti vaikuttaneen Choi Yong-sulin vanhemmat kuolivat, kun hän oli vielä hyvin nuori. Eräs japanilainen vei hänet Koreasta mukaansa Japaniin, mutta myöhemmin hylkäsi hänet. Choista tuli katulapsi, ja hän joutui usein tappeluihin muiden lasten kanssa. Choissa oli kuitenkin erikoista karismaa, ja eräs sivistynyt japanilainen adoptoi hänet. Tämä lähetti hänet kouluun sivistääkseen Choita. Choi ei tuolloin edes osannut japania. Choita ei kuitenkaan koulu kiinnostanut, vaan hän tappeli usein, joten hänet kirjattiin Yawara-ryū (Daitō-ryū aikijutsu) -luokalle, jota opetti Sōkaku Takeda. Kun Japani hävisi sodan ja Korea vapautui sen miehityksestä, Choi palasi Koreaan. Yawara-ryūn, jota Choi opiskeli, nimeksi tuli nyt korealaisittain yugwonsul. Nimi merkitsee kovaa ja pehmeää taistelutekniikkaa.


title: Hapkido

text: Ji Han-jae aloitti 13-vuotiaana vuonna 1945 harjoittelun Choin alaisuudessa. Choi opetti häntä viisi vuotta. Ji sai oppia myös eräiltä taolaisilta munkeilta. Kun Ji oli oppinut Choilta Yawara-ryūn ja munkeilta taolaisen metodin, hän yhdisti osaamisensa ja nimesi tyylinsä ensimmäisenä hapgidoksi eli hapkidoksi vuonna 1959. Hap tarkoittaa yhdessä, gi on yhtä kuin ruumiillinen ja henkinen energia ja do tarkoittaa tietä/tapaa.


title: Hapkido

text: Vuonna 1962 suurmestari Ji näki aikidokirjan ja huomasi, että japanilainen selvitys aikidosta oli sama kuin hapkidosta. Siksi suurmestari Jae muutti tyylinsä nimen gidoksi. Hän perusti gido-liiton, johon Choi liittyi jäseneksi. Suurmestari Ji Han-jae oli Etelä-Korean presidentti Bak Jeong-huin henkivartijana 18 vuotta. Ji sai työskennellessään presidentinlinnassa paljon poliittista vaikutusvaltaa ja yhteyksiä. Ji oli presidentin salaisen 300-miehisen henkivartioston, Korean poliisin, sotilasakatemian ja Korean erikoisjoukkojen päätaistelutaitokouluttaja.


title: Hapkido

text:
Vuonna 1969 amerikkalaisella Pentagonilla oli tiedonvaihto-ohjelma Korean hallituksen kanssa. Ji matkusti tämän vuoksi USA:han ja valmensi presidentti Nixonin henkivartiojita, FBI:n agentteja ja OSI:n erikoisagentteja (Office of Special Investigation). Tiedonvaihto-ohjelman aikana tutustutti suurmestari Jhoon Rhee (amerikkalaisen taekwondon isä) Jin Bruce Leehen. Bruce Lee oli innostunut Ji Han-jaen osaamisesta ja tietämyksestä ja pyysi tätä opettajakseen.
70-luvun alussa herra Wong kiinnitti Jin taisteluvalmentajaksi, tekniseksi neuvonantajaksi ja filmitähtien kouluttajaksi sekä joihinkin elokuviin näyttelijäksi.
Bruce Lee halusi Ji Han-jaen kantavan elokuvassa Game of Death (panoksena kuolema) kultaista vyötä taistelukohtauksissa Dan Inosanton, Kareem Abdul Jabbarin ja Bruce Leen kanssa.
Kultainen vyö edusti elokuvassa korkeinta saavutettavissa olevaa arvoa taistelutaidoissa.


title: Hapkido

text: Vuonna 1984 presidentti Bak kuoli, ja suurmestarin oli poliittisesti vaikeata jäädä Koreaan. Hän jätti kotimaansa ja matkusti Saksan kautta USA:han. Ji lisäsi opettamaansa hapkidoon sanat "sin mu" ja antoi sille siitä lähtien nimen sin mu hapgido, eli sin moo hapkido. Sin tarkoittaa korkeampaa tahtoa, mu on yhtä kuin taistelutaito. Sin moo hapkido yhdistää ruumiillisen ja henkisen. Ruumiillinen harjoittelu alkaa hapkidolla ja etenee kohti edistyksellistä astetta – sin moota – ja unohtaa lopulta ruumiin rajoitukset.


title: Kombatan

text: Kombatan on filippiiniläinen taistelulaji. Siinä yhdistyvät monet perinteiset ja modernit taistelutyylit. Oppilas oppii erilaisia tyylejä kaikkiin taistelutilanteisiin. Kombatanista tekee erilaisen useaan muuhun tyyliin nähden tapa, jolla se lähestyy harjoittelua. Harjoittelun sydän on spontaanin reagoinnin ja tekniikoiden saumattoman virran kehittäminen erilaisten harjoitteiden kautta, ei niinkään suuren tekniikkamäärän opettelu ulkoa. Harjoittelun edetessä oppilaita rohkaistaan kehittämään itselleen sopiva tyyli ja myös mahdollista aiempaa kamppailuosaamista voidaan hyödyntää. Kombatan harjoittelu ei edellytä akrobaattisia ominaisuuksia tai vaativien tekniikoiden opettelua, sillä luonnollisuus, yksinkertaisuus ja tehokkuus ovat harjoittelun ydinasioita.


title: Kombatan

text: Oppilaat harjoittelevat ensin käsittelemään aseita ja puolustautumaan niitä vastaan. Syynä tähän on pitkälti filippiiniläinen kulttuuri, jossa sekä naiset että miehet käsittelivät miekkoja ja puukkoja päivittäisissä töissään ja siksi onkin suositumpaa puolustaa itseään käyttäen asetta kuin ilman sitä. Kun oppilas oppii puolustautumaan asetta vastaan, on hänelle helpompaa oppia puolustautumaan myös aseetonta vastustajaa vastaan. Kombatan sisältää erilaisia iskuja, potkuja, torjuntoja, vastaliikkeitä, lukkoja, hallintaotteita, pyyhkäisyjä, heittoja, maahan vientejä, aseistariisumisia sekä aseetonta että aseellista taistelua.


title: Kombatan

text: Kombatan systeemit:


title: Kombatan

text: Kombatanin edut:


title: Kombatan

text:
Graduointijärjestelmä
Kuten useimmissa muissakin kamppailulajeissa, myös Kombatanissa harrastajan tasosta kertoo arvomerkin väri (tai vyön väri). Kombatanissa on 7 oppilastasoa ja sen jälkeen ovat (mustan vyön) opettaja-asteet. Taidot ovat tietenkin vyötä tärkeämmät, mutta graduointikoe on hyvä tavoite, johon pyrkiminen motivoi kehittymään. Kombatanin isä on filippiiniläinen Ernesto Presas.


title: Kombatan

text: Kombatanin mustat vyöt Suomessa:


title: Xinhua

text: Xinhua News Agency () on Kiinan valtion virallinen uutistoimisto ja samalla maan suurin uutisten ja informaation keräys- ja välityskeskus. Se perustettiin vuonna 1931 ja se on toiminut nykyisellä nimellään vuodesta 1937. Kiinassa Xinhualla on 32 alueellista toimipistettä ja lisäksi toimistot sadassa eri maassa ulkomailla.


title: Xinhua

text: Xinhua perustettiin alun perin nimellä Punaisen Kiinan uutistoimisto vuonna 1931 ja se uudelleennimettiin Xinhuaksi vuonna 1937. Kiinan kommunistien voitettua sisällissodan vuonna 1949 Xinhua on kasvattanut kokoaan tasaisesti. Kasvuun vaikutti myös vuonna 1978 alkanut talouden ja poliittisen elämän vapautuminen. Vuosituhannen alussa Xinhualla oli yli 7 000 työntekijää.


title: Xinhua

text: Xinhuan pääkonttori on Pekingissä. Tietotoimistolla on toimipisteitä 32:ssa maakunnassa sekä Hongkongin ja Macaon itsehallintoalueilla. Tietotoimisto toimii myös yli sadassa muussa maassa. Viisi Xinhuan alueellista toimistoa ovat valtuutettuja julkaisemaan uutisia. Ne ovat Aasian-Tyynenmeren aluetoimisto Hongkongissa, Latinalaisen Amerikan aluetoimisto Méxicossä, Afrikan aluetoimisto Nairobissa, Lähi-Idän aluetoimisto Kairossa ja Ranskan aluetoimisto Pariisissa.


title: Xinhua

text: Kiinassa Xinhua julkaisee päivittäin uutisia sanomalehtien, sekä radio- ja televisiokanavien käyttöön. Xinhua Publishing House julkaisee vuosittain noin neljäsataa kirjaa ajankohtaisista asioista ja politiikasta. Xinhua julkaisee myös itse lähes neljääkymmentä sanomalehteä ja tavallista lehteä, joihin lukeutuvat esimerkiksi:


title: Teollistuminen

text: Teollistuminen on yhteiskunnallinen ja taloudellinen muutos, jossa yhteiskunta muuttuu esi-teollisesta teolliseksi. Tämä muutos on tiukasti sidoksissa energiavaroihin ja teknologisiin innovaatioihin, etenkin energiantuotannollisiin ja metallurgiaan liittyviin. Teollistuminen sisältää myös ajatuksen tietynlaisesta ajatustavan muutoksesta ja erilaisesta suhtautumisesta luontoon. On kiistanalaista, aiheuttaako teollistuminen nämä filosofiset muutokset vai onko ensin tapahtunut ajattelutavan muutos. Teollistuminen on osa laajempaa yhteiskunnan modernisaation prosessia.


title: Teollistuminen

text: Teollinen vallankumous viittaa ensimmäiseen tunnettuun teollistumisprosessiin, joka tapahtui Euroopassa 1700-1800-luvuilla. Niin sanottu toinen teollinen vallankumous sisältää myöhemmän ja vähemmän dramaattisen muutoksen, jonka aiheutti sähkövirran ja polttomoottorin käyttöönotto.


title: Teollistuminen

text: Esiteolliset (termi on historiallisesti hankala, koska se on voimakkaasti historisistinen - eli sisältää ajatuksen väistämättömästä historiasta) yhteiskunnat useimmiten pyrkivät elintasoon, joka pitää ihmiset hengissä - tämä tarkoittaa, että suurin osa ihmisistä keskittyy tuottamaan juuri sen verran, kuin he kuluttavat. Tämä ei tietenkään ole täysin vailla poikkeuksia vaan on lukuisia esimerkkejä esiteollisista yhteiskunnista, jotka olivat hyvinkin varakkaita. Monia esiteollisia yhteiskuntia vaivaavat usein myös nälänhädät. Monet kehitysmaat aloittivat teollistumisprosessin tavoittelun joko länsimaiden tai Neuvostoliiton esimerkin innoittamana Kylmän sodan aikana. Lähinnä Kaakkois-Aasian monet maat ovat onnistuneet tässä kunnolla.


title: Teollistuminen

text: Teollistumisen tärkeys talouskehitykselle piilee siinä, että teollisuustuotteissa on korkeampi tuottavuus kuin maataloustuotteissa tai jalostamattomissa raaka-aineissa (joiden molempien tuottamiseen kehittymättömät maat usein keskittyvät). Kun maa rupeaa tuottamaan teollisia tuotteita, joissa on maatalous- ja raaka-ainetuotantoa korkeampi tuottavuus, sen saamat taloudelliset voitot moninkertaistuvat. Tähän liittyy läheisesti ulkomaankaupan vaihtosuhteen problematiikka, koska monien mielestä ulkomaankaupanvaihtosuhde huononee maataloustuotteille pitkällä aikavälillä. Lisäksi maataloustuotteissa hintojen heilahtelun uskotaan olevan suurempaa, ja niiden kysynnällä on biologinen raja. Kaikki vaurastuneet maat ovat käyneet läpi jonkinlaisen teollistumisprosessin. Argentiina tosin oli ensimmäisen maailmansodan aattona kohonnut kymmenen rikkaimman maan joukkoon vain maatalousvientinsä turvin, mutta sodan puhkeamisen jälkeisen maailmantalouden kysynnän romahduksen johdosta maa ajautui syvään talouskriisiin, ja ajattelutapaa maan talouspolitiikassa vaihdettiin.


title: Teollistuminen

text: Mitä enemmän jokin talouspoliittinen ajattelusuuntaus painottaa valtion roolia, sitä tärkeämpänä se näkee valtion intervention myös teollistamisessa. Jotkut täysin markkinoiden hintamekanismiin luottavat taloustieteilijät taas näkevät, että vapaat markkinat ohjaavat kansantalouden tuotantoa aina oikeaan suuntaan. Monet taloustieteilijät eivät näe teollistamista tärkeänä, vaan katsovat että se tuotannonrakenne, jonka hintamekanismi antaa, on aina paras mahdollinen. Tämän ajattelutavan mukaan hintamekanismin antama tuotantorakenne ei välttämättä ole teolliseen tuotantoon keskittynyt, mutta hintamekanismi joka tapauksessa osoittaa kansantalouden tehokkaimman paikan maailmantaloudessa. Eri valtioiden historiassaan käytettyyn teollisuuspolitiikkaan on sisältynyt mitä erilaisimpia instrumentteja, kuten kotimaisen talouden suojaamista ulkomaiselta kilpailulta ja koulutuspolitiikan ohjaamista teollisen tuotannon tarpeita ajatellen.


title: Teollistuminen

text: Nykyään kansainvälinen kehitysyhteisö (YK, Maailmanpankki, OECD) puhuu "köyhyyden vähentämisestä", ja teollistumisen sisältävästä modernisaatiosta on luovuttu. Köyhyyden vähentäminen tarkoittaa talouden vakauttamista kasvua varten ja suoraan sosiaalisiin tavoitteisiin keskittyviä ohjelmia. Muutos kansainvälisessä kehitysajattelussa on johtanut siihen, että monet köyhät maat ovat luopuneet pyrkimyksistään viedä lävitse talouden rakennemuutos kohti teollistumista. Perinteisesti UNCTADin kaltaiset YK:n järjestöt ovat painottaneet enemmän teollistumisen merkitystä, kun taas länsimaiden johtamat OECD ja Bretton Woods -instituutiot ovat edustaneet enemmän hintamekanismin toimintaan nojaavaa ajattelutapaa.


title: Teollistuminen

text: Nykyään suorien ulkomaaninvestointien aikana jonkun valtion viennin ja tuotannon rakenne voi muuttua selvästi tilastoissa kohti teollista tuotantoa, koska ulkomaalaiset firmat tuottavat siellä tehdastuotteita. Tämä ei ole kuitenkaan sama asia kuin teollistaminen perinteisessä mielessä. Usein ulkomaisten firmojen sektori voi olla hyvin erillään muusta taloudesta, eikä näistä jää välttämättä muuta kuin työläisten palkat sijaintimaahan. Vahvemmat kehitysmaat kuten Kiina, ovat pyrkineet sisällyttämään ulkomaaninvestoinnit osaksi teollistumistaan. Nämä maat ajattelevat, että ulkomaiset yritykset tuovat maahan myös osaamista ja teknistä taitoa, joka auttaa teollistumisessa.


title: Onni Oja

text: Onni Olavi Oja (15. huhtikuuta 1909 Keuruu – 5. marraskuuta 2004 Helsinki) oli taiteilija sekä kirja- ja taidegraafikko.


title: Onni Oja

text: Oja tunnetaan maisemamaalauksistaan, joissa tunnelmallinen suomalainen maalaiskylä ja sen mutkittelevat tiet ovat pääosassa. Usein taulut myös kuvaavat talvista peltomaisemaa ja tunnelma niissä on ajaton ja pysähtynyt. Ojan töissä väripinnat ovat selkeitä ja muodot pelkistettyjä.


title: Onni Oja

text: Uransa aikana Oja piti lukuisia yksityisnäyttelyjä. Hänen teoksiaan on useissa museoissa ja kokoelmissa. Hänen teoksiansa ovat myös Oulun tuomiokirkon "Vuorisaarna"-lasimaalaus, Lehtimäen kirkon alttaritaulu ja Lapuan hautakappelin seinämaalaus. Maalausten lisäksi Oja tunnetaan teoksestaan "Piirtämisen taito", josta on julkaistu kymmenen painosta. Kirjaa käytetään edelleen monissa oppilaitoksissa.


title: Onni Oja

text: Onni Oja opiskeli Taideteollisessa keskuskoulussa ja Helsingin yliopiston piirustussalissa. Hän opiskeli myös Pariisissa ja Roomassa. Professorin arvonimen hän sai vuonna 1979. Oja toimi pitkään opettajana ja yliopettajana Taideteollisessa oppilaitoksessa ja opettajana muun muassa Helsingin työväenopistossa ja yliopiston piirustuskoulussa.


title: Miesten Salibandyliiga

text:
Miesten Salibandyliiga on Suomen Salibandyliiton miesten SM-sarja. Se on Suomen korkein salibandyn sarjataso.
Nimeä "Salibandyliiga" on käytetty kaudesta 1994–1995 lähtien, mutta Suomen mestaruudesta on pelattu jo kaudesta 1986–1987 asti.


title: Miesten Salibandyliiga

text: Salibandyliigan joukkueista käytetään nimeä salibandyliigajoukkue.


title: Miesten Salibandyliiga

text: Joukkueet pelaavat kaksinkertaisen runkosarjan (26 ottelua/joukkue) jonka jälkeen kahdeksan parasta jatkavat Playoffseihin, 14. tippuu ja 12. sekä 13. pelaavat Playout-karsinnan. Peliaika on kaikissa otteluissa 3×20 minuuttia tehokasta peliaikaa. Erien välissä on 15 minuutin erätauko. Runkosarjassa varsinaisen peliajan päättyessä tasan pelataan 5 minuutin jatkoaika ”äkkikuolema”-periaatteella. Mikäli jatkoajalla ei synny ratkaisua, pelataan rangaistuslaukauskilpailu viidellä laukojalla.


title: Miesten Salibandyliiga

text: Kahdeksan parasta joukkuetta pelaavat puolivälierissä, joista otteluparien voittajat jatkavat välieriin. Puolivärien otteluparit järjestyvät siten, että runkosarjan voittaja valitsee itselleen vastustajan sijoille 5.–8. sijoittuneista joukkueista. Samalla periaatteella valitsevat myös runkosarjan 2.–3. sijoittuneet joukkueet itselleen vastustajan. Ensimmäisissä, kolmansissa ja mahdollisissa viidensissä ja seitsemänsissä otteluissa kotijoukkueina on runkosarjassa paremmin sijoittuneet joukkueet.


title: Miesten Salibandyliiga

text: Välierien otteluparit määräytyvät runkosarjan sijoituksen perusteella. Runkosarjassa parhaiten sijoittunut välieräjoukkue kohtaa runkosarjassa heikoimmin sijoittuneen välieräjoukkueen ja runkosarjassa toiseksi parhaiten sijoittunut välieräjoukkue kohtaa runkosarjassa kolmanneksi parhaiten sijoittuneen välieräjoukkueen. Ensimmäisissä, kolmansissa ja mahdollisissa viidensissä ja seitsemänsissä otteluissa kotijoukkueina ovat runkosarjassa paremmin sijoittuneet joukkueet.


title: Miesten Salibandyliiga

text:
Välierien voittajat kohtaavat finaaleissa ja häviäjät pronssiottelussa. Loppuotteluissa on 18 minuutin erätauko. Puolivälierät, välierät ja finaalit pelataan paras seitsemästä järjestelmällä (neljä voitettua ottelua). Pronssista pelataan ainoastaan yksi
ottelu.


title: Miesten Salibandyliiga

text: Pudotuspeleissä varsinaisen peliajan jälkeen pelataan tarvittaessa 20 minuutin jatkoaika ja rangaistuslaukauskilpailu.


title: Miesten Salibandyliiga

text: Playout-karsinnan 1. vaiheessa liigan 12. pelaa liigan 13. vastaan ottelusarjan paras viidestä. Otteluparin voittaja jatkavaa Salibandyliigassa seuraavalla kaudella. Otteluparin häviäjä pelaa liigakarsinnan paras viidestä Divarin finaalin hävinnyttä vastaan. Ottelusarjan voittaja pelaa kaudella 2019-20 liigaa. Häviäjä ensi kaudeksi Divariin.


title: Miesten Salibandyliiga

text: Joukkueiden järjestys määräytyy toisin kuin salibandyliiton alaisissa sarjoissa. Joukkueiden paremmuus runkosarjassa määräytyy saavutettujen pisteiden perusteella. Tasapisteissä joukkueiden paremmuus määräytyy seuraavassa järjestyksessä:Salibandyliigan ennätykset kauden 2013–2014 jälkeen.


title: Miesten Salibandyliiga

text: *Kauden 2005–2006 jälkeen Salibandyliigan joukkuemäärää nostettiin kahdestatoista neljääntoista, jolloin ottelumäärä väheni aiemmasta 33 ottelusta 26 otteluun.


title: Semiramis

text: Semiramis tai Sammuramat oli Assyrian prinsessa vuoden 800 eaa. paikkeilla. Legendaarinen Semiramis yhdistetään lukuisiin monumentteihin Mesopotamiassa, kuten Semiramiin riippuviin puutarhoihin.


title: Semiramis

text: Kattavimman kuvauksen Semiramiista on kirjoittanut Julius Caesarin aikalainen Diodoros Sisilialainen


title: Semiramis

text: Tarun mukaan, joka on välittynyt muinaiskreikkalaisten historioitsijoiden kautta, Assyrian valtakunnan perusti mahtava valloittaja Ninus, jonka puoliso Semiramis kerran sai häneltä luvan hallita yhden ainoan päivän. Silloin Semiramis ensi töikseen surmautti puolisonsa ja hallitsi sen jälkeen pitkään. Muinaisista assyrialaisista ja babylonialaisista kirjoituksista tarinaa ei löydy. Sen sijaan niissä mainitaan Nin-jumala, päivänvalon herra, ja Sammuramit-jumalatar, kreikkalaisten Semiramis, joka oli yön hallitsija ja joka levitti valoaan yli maailman, kun aurinko on ikään kuin kuolleena vaipunut vuorten taa.


title: Semiramis

text: Voltaire kirjoitti Semiramiista tragedian, jonka pohjalta Gioacchino Rossini sävelsi oopperan Semiramide.


title: Oskari Tokoi

text: Antti Oskari Tokoi (ent. Hirvi, 15. toukokuuta 1873 Kannus – 4. huhtikuuta 1963 Leominster, Massachusetts, Yhdysvallat) oli suomalainen poliitikko ja toimittaja. Hän oli Suomen työväenliikkeen alkuvuosien keskeisiä hahmoja.


title: Oskari Tokoi

text: Tokoi kävi kansakoulun ja työskenteli renkinä. Hän lähti vuonna 1891 Yhdysvaltoihin, jossa hän työskenteli muun muassa kaivosmiehenä ja tutustui sikäläiseen ammattiyhdistystoimintaan. Hän palasi vuonna 1900 Suomeen Kannukseen maanviljelijäksi ja kauppiaaksi. Hänet valittiin vuonna 1905 Kannuksen työväenyhdistyksen puheenjohtajaksi ja vuoden 1907 vaaleissa eduskuntaan SDP:n listalta. Vuonna 1912 Tokoista tuli Suomen Ammattijärjestön puheenjohtaja. Vuonna 1913 hänet valittiin eduskunnan puhemieheksi, ja 1917 hänet nimitettiin Suomen Senaatin talousosaston varapuheenjohtajaksi. Tuolloin hänestä tuli maailman ensimmäinen sosiaalidemokraattinen pääministeri.


title: Oskari Tokoi

text: Tokoi kuului vallankumoushallitus kansanvaltuuskuntaan elintarvikekomissaarina Suomen sisällissodassa punaisten puolella ja joutui vuonna 1918 pakenemaan maasta. Sodan jälkeen hän toimi brittiläisen everstiluutnantin arvoon verrattavana suomalaisena apulaisjohtajana brittien varustamassa Muurmannin legioonassa, joka osallistui suojeluskuntien vastaiseen sotaan Itä-Karjalassa tarkoituksena turvata länsivaltojen edut suomalaisia ja mahdollisesti myös saksalaisia vastaan. Yksi tavoite oli ”vapauttaa Suomi saksalaisista miehittäjistä”.


title: Oskari Tokoi

text: Muurmannin legioonan perustaminen johti Tokoin ja Otto Wille Kuusisen välirikkoon. Vasta perustettu Suomen Kommunistinen Puolue (SKP) langetti Kuusisen johdolla ja hänen kumppaneilleen kuolemantuomion, jota ei koskaan peruttu. Tokoin perhe joutui sen vuoksi sijaiskärsijäksi Neuvostoliitossa, mutta myös sotien välinen Suomi suhtautui täälläkin kuolemaantuomittuun Tokoihin ja hänen perheeseensä vähintäänkin penseästi.


title: Oskari Tokoi

text: Tokoi siirtyi 1921 Englannin ja Kanadan kautta Yhdysvaltoihin, jossa hän työskenteli Massachusettsin Fitchburgissa ilmestyneen sosiaalidemokraattisen "Raivaaja"-lehden toimittajana vuosina 1922–1949.


title: Oskari Tokoi

text: Toisen maailmansodan aikana Tokoi toimi Suomen avuksi Help Finland -järjestön varapuheenjohtajana. Vuonna 1944 eduskunta vapautti Tokoin niin sanotulla Lex Tokoilla vuoden 1918 maanpetossyytteistä ja kumosi hänelle niiden vuoksi langetetun kuolemantuomion. Tokoi vieraili Suomessa vuonna 1949 ja uudelleen vuosina 1953, 1957 ja 1958. Vuonna 1957 hän puhui yksikamarisen eduskunnan 50-vuotispäivän kunniaksi järjestetyssä juhlassa. Loppuelämänsä Tokoi asui Yhdysvalloissa.


title: Oskari Tokoi

text: Oskari Tokoi ja Hanna Räinä Lumijoelta menivät 1897 naimisiin Kaliforniassa. Heille syntyi seitsemän lasta: Oskar ja Hanna 1899, Karl Nestor 1901, Tyyne 1903, Lauri 1906, Laila 1908 ja Aune 1911. 1920-luvun alussa perhe joutui Venäjällä hajalle, mutta Hanna pääsi lopulta Suomeen neljän lapsensa kanssa. Vuonna 1924 Hanna muutti Fitchburgiin, missä hän kuoli vuonna 1938. Nestori ja Tyyne jäivät Venäjälle (Neuvostoliittoon), jossa heidät teloitettiin Stalinin vainojen aikana. Vuonna 1939 Tokoi solmi avioliiton amerikkalaisen Eva Pearl Johansonin (Whiteker) kanssa.


title: Oskari Tokoi

text: Vuonna 1992 Kannuksen työväenyhdistyksen talon alakertaan perustettiin Oskari Tokoi -museo. Helsingin Kalliossa sijaitsee Tokoin mukaan nimetty Tokoinranta.


title: Alexander-tekniikka

text: Alexander-tekniikka on menetelmä, jonka tavoitteena on parantaa henkilön itsetuntemusta sekä henkisesti että ruumiillisesti ja auttaa purkamaan taakaksi koettuja tottumuksia. Alexander-tekniikan kehitti näyttelijä F. M. Alexander 1800-luvun lopulla. Se on ollut esikuvana muiden samankaltaisten tekniikoiden kuten Feldenkrais-, Rolfing- ja Eutonie-tekniikan kehittymiselle.


title: Alexander-tekniikka

text: Alexander-tekniikan opettaja ohjaa oppilaansa liikkumista ja ajattelua kevyesti koskettaen ja sanallisesti vuoropuhelussa oppilaan kanssa. Tyypillisesti Alexander-tunneilla työskennellään tuolilla istuen ja seisomaan nousten sekä selinmakuulla aktiivisessa lepoasennossa. Tarpeen mukaan tarkastellaan myös muita oppilaan kannalta tärkeitä toimintoja.Vuonna 2008 tehdyn tutkimuksen mukaan Alexander-tekniikan ja liikunnan harjoittaminen lievittää kroonista selkäkipua pitkäksi aikaa. Tutkimuksessa ei havaittu tekniikasta koituvan merkittäviä haittavaikutuksia


title: Appelsiinipuu

text: Appelsiinipuu ("Citrus sinensis") on sitruspuihin ("Citrus") kuuluva ainavihreä pieni puu, jota viljellään sen mehukkaan hedelmän vuoksi. Appelsiini lienee pomelon ("Citrus maxima") ja mandariinin ("Citrus reticulata") risteymä. Appelsiinit ovat peräisin Kaakkois-Aasiasta.


title: Appelsiinipuu

text: Kasvitieteessä appelsiinin hedelmä eli appelsiini määritellään marjaksi, koska se on pehmeäkuorinen, mehevä hedelmä. Hedelmä on pyöreä, ja muiden sitrushedelmien tavoin se on jakautunut useampaan lohkoon.


title: Appelsiinipuu

text: Etelä-Kiinassa ja muualla Kaakkois-Aasiassa appelsiinia on viljelty jo tuhansia vuosia. Portugalilaiset toivat appelsiinin makean muunnoksen Eurooppaan 1400-luvulla, jolloin sitä alettiin viljellä heti innokkaasti. Linnoihin ja kartanoihin rakennettiin tyylikkäitä kasvihuoneita, "orangerioita", joissa viljeltiin appelsiinia ja muita ainavihantia kasveja.


title: Appelsiinipuu

text: Suomen kielen sana appelsiini on tullut ruotsin kautta saksan ("Apfelsine") tai hollannin ("Sinaasappel") "Kiinan hedelmää" tarkoittavasta sanasta (omenaa tarkoittavat sanat monissa Euroopan kielissä tarkoittivat aiemmin hedelmää yleisellä tasolla).


title: Appelsiinipuu

text: Appelsiinin hedelmää käytetään ruoaksi, ja sen kuoren ohutta oranssista pintaa käytetään mausteena ruoanlaitossa. Appelsiinin kukista uutetaan appelsiininkukkavettä, jota käytetään muun muassa mausteena ja hajusteena.


title: Appelsiinipuu

text: Appelsiini ei siedä pakkasia, mutta kesäisin se on oiva eksoottinen lisä puutarhaan kukkaruukussa. Voi kestää jopa 8-10 vuotta ennen kuin puu tuottaa hedelmää.


title: Appelsiinipuu

text: Hanki mieluiten luomuviljeltyjä appelsiineja, sillä ne itävät parhaiten. Kylvä sisällä, mieluiten keväällä, kukkaruukkuun, jossa on hiekansekaista kylvömultaa, ja peitä esimerkiksi halkaistulla muovipullolla tai muovipussilla jatkuvan kosteuden säilyttämiseksi. Taimien ilmaantuminen kestää muutamasta viikosta jopa 2–3 kuukauteen. Kun taimet ovat 6–8 cm korkeita, ne voidaan kukin istuttaa omiin ruukkuihinsa, joissa on voimakasta ja humuspitoista huonekasvimultaa, jota on jatkettu 10 % kevytsoralla. Multaan on myös hyvä lisätä vähän karkeaa hiekkaa.


title: Appelsiinipuu

text: Kesäisin sijoita mieluiten ulos lämpimään ja avaraan paikkaan. Tuo puu aina sisään ennen pakkasia. Talvella se tarvitsee valoisan mutta mieluisasti viileän paikan sekä aktiivista suihkutusta. Appelsiinipuu sietää voimakasta leikkausta.


title: Lebesguen mitta

text: Lebesguen mitta on reaalilukujen joukon mitta, jota kutsutaan havainnollisuutensa vuoksi myös luonnolliseksi mitaksi. Sen integraali eli Lebesguen integraali on Riemannin integraalin laajennus.


title: Lebesguen mitta

text: Lebesguen mitalla on useita luonnolliselta tuntuvia ominaisuuksia. Se yhtenee geometrian pituus-, pinta-ala- ja tilavuuskäsitteiden kanssa sikäli, että esimerkiksi reaalilukuvälin formula_1 Lebesguen mitta on formula_2, -neliön formula_3 mitta on formula_4 ja -kuution formula_5 mitta on formula_6. Se on siirto- ja kiertoinvariantti, minkä voi tulkita graafisesti niin, ettei joukon asennolla tai sijainnilla ole vaikutusta sen mittaan.


title: Lebesguen mitta

text: Lebesguen mitta on määritelty kaikille helposti kuviteltaville joukoille. Valinta-aksiooman avulla voidaan kuitenkin todistaa, että on olemassa sellaisiakin formula_7:n osajoukkoja, jotka eivät ole Lebesgue-mitallisia. Kaikki sellaiset ovat kuitenkin luonteeltaan hyvin monimutkaisia ja abstrakteja.


title: Lebesguen mitta

text: Lebesguen mitta määritellään Lebesguen ulkomitan kautta, joka on mitta, joka on määritelty mielivaltaisille formula_8-ulotteisille reaalilukujen joukoille. Alustavasti on kuitenkin tehtävä joitakin määritelmiä.


title: Lebesguen mitta

text:
"Yksiulotteinen avoin väli" on perinteiseen tapaan väli
(a,b) = \{ x \in \mathbb{R} \, | \, aluonnollinen luku, joukko
formula_16, niin joukon formula_17 Lebesguen ulkomitta on
formula_18.
formula_19 on kuvaus formula_20.


title: Lebesguen mitta

text: Yleensä samaistetaan symbolit formula_19 ja formula_22, jos dimensio on yhteydestä selvä.


title: Lebesguen mitta

text:
Joukko formula_23 on Lebesgue-mitallinen, jos
formula_24 kaikilla joukoilla formula_16.
Tämä on niin kutsuttu Carathéodoryn ehto.


title: Lebesguen mitta

text: formula_8-ulotteisten Lebesgue-mitallisten joukkojen joukkoa merkitään symbolilla formula_27. Voidaan sanoa, että kaikki helposti kuviteltavat joukot ovat Lebesgue-mitallisia. formula_27 on sigma-algebra.


title: Lebesguen mitta

text:
Lebesgue-mitallisia joukkoja:
Kaikki Lebesgue-mitalliset joukot eivät kuitenkaan ole Borel-joukkoja.


title: Lebesguen mitta

text:
Jos joukko formula_23 on Lebesgue-mitallinen, niin sen Lebesguen mitta on
formula_33. formula_34 on siis kuvaus formula_35.


title: Lebesguen mitta

text: Jos dimensio on yhteydestä selvä, merkitään formula_36.


title: Lebesguen mitta

text: Jos formula_16, niin funktio formula_38 on "Lebesgue-mitallinen", jos formula_39 on Lebesgue-mitallinen joukko kaikilla avoimilla joukoilla formula_40.


title: Lebesguen mitta

text: Jos formula_41, niin funktio formula_42 on "Lebesgue-mitallinen", jos formula_39 on Lebesgue-mitallinen joukko kaikilla avoimilla joukoilla formula_44 sekä formula_45 ja formula_46 ovat Lebesgue-mitallisia joukkoja.


title: Lebesguen mitta

text: Lebesgue-mitallisia funktioita:


title: Lebesguen mitta

text: Jos formula_31 on formula_8-ulotteinen avoin väli, niin formula_72. Lebesguen mitta on siis geometrisen mitan laajennus siinä mielessä, että kaikilla niillä joukoilla, joilla geometrinen mitta on määritelty, on myös Lebesguen mitta ja se on sama kuin geometrinen mitta. Lebesguen mitta on samoin myös Jordanin mitan laajennus.


title: Lebesguen mitta

text:
Jos formula_73 on jono pareittain erillisiä Lebesgue-mitallisia joukkoja, niin
formula_74.


title: Lebesguen mitta

text: Jos formula_31 on numeroituva joukko, niin formula_76.


title: Lebesguen mitta

text: Lebesguen mitta formula_34 on täydellinen mitallisella kentällä formula_78.


title: Lebesguen mitta

text:
Lebesguen integraali on mittaintegraali Lebesguen mitan suhteen. Kun määritellään
Lebesgue-mitalliselle funktiolle formula_81, ja edes toinen integraaleista formula_82 tai formula_83 on äärellinen, voidaan Lebesguen integraali yli mitallisen joukon "E" määritellä
Mikäli
sanotaan, että funktio on Lebesgue-integroituva yli joukon "E", ja merkitään esimerkiksi formula_86. Lebesguen integraali on Riemannin integraalin aito laajennus: Mikäli Riemannin integraali funktiolle on olemassa, Lebesguen integraali antaa saman tuloksen. Lisäksi monille funktioille, jotka eivät ole Riemann-integroituvia, Lebesguen integraali antaa vaivatta modernin analyysin kannalta "oikean" tuloksen. Sanallinen kuvaus Lebesguen integraalin määritelmästä ja ominaisuuksista löytyy täältä.


title: Sayn laki

text: Sayn laki oli eräs klassisen taloustieteen perusteista. Sen mukaan makrotaloudenkin perustana on tuotanto, eikä tavallaan edes ole mitään erillistä kysyntää. Kaikki taloudellinen toimeliaisuus on tuotettujen tuotteiden ja palveluiden vaihtamista, eikä vaihtokauppaa eli taloudellista toimeliaisuutta tapahdu, ellei molemmilla osapuolilla ole jotain tuotettua vaihdettavana - tuotannon pitää syntyä, ennen kuin syntyy kysyntää. Raha toimii taloudessa vain hyödyllisenä vaihtovälineenä eikä sillä ole mitään sen yliluonnollisempaa arvoa. Yksinkertaistettuna Sayn laki on puhtaan tuotantokeskeinen näkemys markkinoihin.


title: Sayn laki

text: Tästä voidaan johtaa, että kaikenlainen talouskasvu ja lisääntynyt tuotteiden ja palveluiden määrä voi syntyä vain, kun ihmiset ovat halukkaita ja kyvykkäitä tuottamaan enemmän.


title: Sayn laki

text: Henkilön ommellessa vaikkapa villasukat ja myydessä ne hän saa niitä vastaavan summan rahaa, jonka hän myöhemmin käyttää talouteen luoden tuotteiden hintaa vastaavan kysynnän. Tuotantoa määrittää tuotettujen tuotteiden määrä, ei kysyntä. Maan, työvoiman tai tuotannontekijöiden käyttämättömyys (tai työttömyys) on mahdollista Sayn lain mukaan vain vapaaehtoisesti.


title: Sayn laki

text: Sayn laki ei tietenkään oleta kaiken tuotannon maksavan itsensä. Myytävien tuotteiden hinta muodostuu asiakkaiden rajahyödyn perusteella, joka on laskeva. Niinpä tiettyjen tuotteiden ylituotanto ei sulje Sayn lakia pois, koska ylituotantoa tietyillä aloilla voi vastata vain alituotanto toisilla aloilla.


title: Zeus

text: Zeus () oli kreikkalaisen mytologian ylijumala ja samalla taivaan, tuulen, pilvien, sateen ja ukkosen jumala. Roomalaiset samaistivat Zeuksen Juppiteriin.


title: Zeus

text: Zeus oli titaanien Kronoksen ja Rhean poika. Zeuksen isovanhemmat olivat Uranos (taivas) ja Gaia (maa). Hän syntyi ja kasvoi Kreetalla. Saatuaan tietää lapsiensa kukistavan isänsä vallasta Kronos nieli kaikki lapsensa paitsi nuoren Zeuksen. Rhea nimittäin syötti Kronokselle kiven Zeuksen sijasta ja piilotti Zeuksen luolaan (Ídan luola tai Díktin luola). Zeus tuli ylijumalaksi vapautettuaan veljensä ja siskonsa sekä kukistettuaan Kronoksen ja tämän kannattajat titaanit kymmenvuotisessa sodassa.


title: Zeus

text: Zeuksesta tuli taivaan jumala ja kaikkien jumalten johtaja, joka hallitsi Olympos-vuorella yhdessä muiden olympolaisten jumalien kanssa. Hänen sisaruksiaan olivat Hera (jumalien kuningatar, avioliiton jumalatar), Poseidon (meri), Demeter (maanviljelys), Hestia (kotiolot) ja Haades (manala). Zeuksella oli lisäksi yksi velipuoli, kentauri Kheiron, jonka äiti oli titaani Okeanoksen tytär Filyra. Olympoksen jumalista hänen lapsiaan olivat Apollon (aurinko, runous, parannustaito), Artemis (kuu, metsästys, öinen taivas), Ares (sota), Pallas Athene (viisaus, sota) Dionysos (viini, hedelmällisyys, traaginen taide, päihtynyt hurmio) ja Hefaistos (käsityöt, tuli, sepäntaidot). Zeus meni naimisiin siskonsa Heran kanssa, mutta hän oli hyvin uskoton aviomies ja vietteli useita titaaneja, nymfejä ja kuolevaisia naisia. Yleensä hän vietteli nämä muuttuneena jonkin eläimen hahmoiseksi. Hänellä oli näiden kanssa myös useita lapsia, joista luultavasti tunnetuin oli sankari Herakles, Zeuksen ja kuolevaisen naisen Alkmenen poika. Zeus kohteli erittäin kunnioittavasti magian jumalatarta Hekatea.


title: Zeus

text: Kreikan Olympia oli Zeukselle pyhitetty paikka, jossa järjestettiin joka neljäs vuosi hänen kunniakseen urheilukilpailut – olympialaiset. Olympiaan rakennettiin 400-luvulla eaa. temppeli, jossa oli Feidiaan veistämä Zeuksen patsas.


title: Zeus

text:
Raamattu mainitsee Zeuksen kaksi kertaa:
Kun Paavali ja Barnabas olivat Lystran kaupungissa ja asukkaat näkivät Paavalin parantavan ramman miehen, he pitivät heitä jumalina ja sanoivat Paavalin olevan Hermes ja Barnabaan Zeus. Zeuksen pappi halusi uhrata väkijoukon kanssa ja toi sonneja ja seppeleitä. (Apostolien teot 14:8–13.) Lystran lähistöltä 1909 löydetyt kaksi vanhaa piirtokirjoitusta todistavat, että tuossa kaupungissa palvottiin näitä kahta jumalaa. Toisessa piirtokirjoituksessa viitataan ”Zeuksen pappeihin” ja toisessa mainitaan ”Suuri Hermes” ja ”taivaan ylijumala Zeus”.


title: Zeus

text: Zeus mainitaan myös apokryfisessä toisessa Makkabealaiskirjassa. Yrittäessään tehdä lopun juutalaisesta uskonnosta kuningas Antiokhos IV Epifanes määräsi Jerusalemin temppelin häväistäväksi ja vihki sen uudelleen Zeukselle (Jupiter Olympius). (2.Makkabealaiskirja 6:1, 2)


title: Euro Hockey Tour

text: Euro Hockey Tour on vuosittain pelattava jääkiekkosarja. EHT:hen ottavat osaa Suomen, Ruotsin, Venäjän ja Tšekin A-maajoukkueet. Sarjaan osallistuvat pelaajat pelaavat pääosin eri Euroopan pääsarjoissa sekä KHL-liigassa.


title: Euro Hockey Tour

text: Pisteitä jaetaan siten, että varsinaisella peliajalla saavutetusta voitosta saa 3 pistettä, jatkoajalla tai rangaistuslaukauksilla saavutetusta voitosta 2 pistettä, jatkoajalla tai rangaistuslaukauksilla kärsitystä tappiosta 1 piste, ja varsinaisella peliajalla kärsitystä tappiosta ei saa pisteitä.


title: Euro Hockey Tour

text: Suomessa pelejä alkoi esittää "Yleisradio" vuodesta 2015 alkaen. Ennen vuotta 2015 Euro Hockey Tour näytettiin Suomessa MTV:n ja C Moren kanavilla. Ylellä EHT-turnausta selostaa muun muassa Matti Härkönen.


title: Absintti

text: Absintti on väkevä alkoholijuoma, jota valmistetaan rypäle- tai viljaperäisestä alkoholista ja useista tietyistä yrteistä, joista tärkeimmät ovat anis, fenkoli ja koiruoho ("Artemisia absinthium"). Absintti keksittiin Couvet'ssa Neuchâtelin kantonissa Sveitsissä. Tarinan mukaan keksijä oli ranskalainen tohtori Pierre Ordinaire.


title: Absintti

text: Absintti on yleensä väriltään vaaleanvihertävää, josta se on saanut lempinimensä "vihreä keiju". Koiruohon ja aniksen (joka on usein korvattu osittain tähtianiksella) lisäksi absintti sisältää Firenzen fenkolia, iisoppia, sitruunamelissaa, silkkimarunaa ("Artemisia pontica"). Eri absinttiresepteihin sisältyy monia muitakin yrttejä kuten esimerkiksi korianteria. Silkkimarunaa käytetään vihreiden absinttien värjäysvaiheessa. Aniksen maku on yleensä miedompi kuin esimerkiksi pastiksessa, koska tähtianiksen osuus on vähäisempi.


title: Absintti

text: Tislatun absintin alkoholipitoisuus on erittäin korkea (45–72 %) johtuen useasta tislauskierroksesta. Näin alkoholissa uutettujen yrttien ainesosat saadaan paremmin mukaan tisleeseen. Absinttia ei yleensä juoda raakana, vaan se nautitaan erityisen rituaalin mukaan. Perinteisesti absintti laimennetaan erityisen absinttilusikan päälle asetetun sokeripalan läpi hitaasti kaadetulla tai tiputellulla jäävedellä, kunnes se on laimennettu noin suhteeseen 3:1–5:1. Laimentamisen aikana veteen liukenemattomat ainesosat erkanevat liuoksesta ja samentavat juoman. Maitomaista samentumista kutsutaan nimityksellä "louche." Sokerin käyttö on luonnollisesti makuasia, mutta hidas laimentaminen ja hyvin kylmä vesi ovat oleellisia. Vahvaa alkoholia raskaampi kylmä (sokeri)vesi painuu lasin pohjalle absintin alle vapauttaen anetolin ja eteeriset öljyt. Vihertävänvalkoinen pilvi leviää pyörteillen alhaalta ylöspäin antaen esteettistä nautintoa, jota 1800-luvun taiteilijat ja kirjailijat ylistivät. Koska absintti on tavallaan "drinkkitiiviste", sitä ei ainakaan aromimielessä tarvitse laimentaa muulla kuin vedellä tai käyttää juomasekoituksissa. Aikoinaan toki oli olemassa useita suosittuja drinkkireseptejä, joissa absintti oli ainesosana, muun muassa Sazerac ja Death In The Afternoon. Taidemaalari Henri de Toulouse-Lautrec laimensi absinttinsa konjakilla, sikäli kun laimentamisesta voidaan puhua.


title: Absintti

text: Historiallisesti absinttia oli neljää eri laatua, "ordinaire", "demi-fine", "fine" ja "supérieure" eli "suisse", josta jälkimmäinen oli alkoholipitoisuudeltaan korkeampaa kuin edeltävä. Se saattoi olla vihreäksi värjättyä tai kirkasta. Parhaat absintit sisälsivät alkoholia 65–72 tilavuusprosenttia. On huomattava, että "suisse" viittaa valmistusmetodiin eikä välttämättä Sveitsiin alkuperämaana. Tämän korkealuokkaisimman absintin valmistuksen keskeiset alueet Couvet'ssa ja Pontarlierissa sijaitsevat Ranskan ja Sveitsin rajan tuntumassa.


title: Absintti

text: Käytettyjen yrttien korkea laatu on ensiarvoisen tärkeää saadun absintin laadun kannalta. Esimerkiksi fenkolin eri lajikkeista vain jotkut ovat soveltuvia, vaikkakin maallikon kannalta varsin samanlaisia. Anis ("Pimpinella anisum") tuodaan usein Espanjasta tai Lähi-idästä. Tähtianis ("Illicium verum"), joka antaa vahvemman samentumisen mutta samalla tuo pippurimaista kirpeyttä, on yleensä tuotu Kaukoidästä. Toinen oleellinen laatuun vaikuttava seikka on yrttien kuivatus. Koiruohoa kuivataan erityisissä kuivaushuoneissa tai -vajoissa joitakin kuukausia.


title: Absintti

text: "Ordinarie"-laatuja valmistettiin myös lisäämällä erikseen tislattuja absinttiyrttien eteerisiä öljyjä väkevään alkoholiin ilman erillistä tislausta. Tämä valmistustapa on myös nykyisin yleinen. Varsinkin eräät nykyiset alkoholipitoisuudeltaan väkevimmät (yli 80 %) absinttimerkit ovat näin valmistettuja.


title: Absintti

text: Absintin väitetään tulevan paremmaksi ikääntyessään.


title: Absintti

text: 1800-luvulla absintin suosion ollessa huipussaan heikkolaatuisia absintteja tiedetään värjätyn kuparilla, sinkillä, indigolla tai muilla väriaineilla, mutta tätä ei koskaan tehty parhaissa tislaamoissa.


title: Absintti

text: 1800-luvun puolivälin jälkeen absintin suosion ollessa huipussaan markkinoilla oli useita eri absinttimerkkejä. Parhaat laadut saivat jäljittelijöitä, joiden nimi esimerkiksi saattoi lausuttuna kuulostaa samalta kuin "Pernod".


title: Absintti

text: Varsinkin raittiusliikkeen piirissä uskottiin, että ylenmääräinen absintin juominen johti vaikutuksiin, jotka olivat tavanomaisia alkoholin liiallisen käytön seurauksia vakavampia. Esimerkiksi ranskalainen tohtori Valentin Magnan, joka oli aikansa merkittäviä alkoholismin tutkijoita, teki eläinkokeita tujonilla, joka on koiruohon sisältämä terpeeniryhmään kuuluva eteerinen öljy. Hän havaitsi sen aiheuttavan suurina annoksina koe-eläimissä kouristuksia ja kuoleman ja päätteli siksi absintin olevan muita alkoholijuomia haitallisempaa. Hänellä oli paljon kokemusta alkoholistien hoidosta tuon ajan menetelmillä, mutta silloinen käsitys alkoholismista poikkesi nykyisestä huomattavasti. Käsitteet absintismi ja alkoholismi olivat silloin lähes synonyymejä. Nykyisessä valossa nähtynä on todennäköistä, että valtaosa tällaisista potilaista oli (kylläkin halvan absintin runsaasta juomisesta) nopeasti alkoholisoituneita ja sai juoppohulluuskohtauksia. Eräitä hoidosta päästettyjä "parantuneita" potilaita kehotettiinkin pitäytymään "terveellisissä" alkoholijuomissa, kuten viinissä ja oluessa. "Phylloxera"-kirvan tuhottua viinisadon Ranskassa 1880-luvulla viinin hinta nousi, ja uudehkon, viininvalmistajissa närää herättäneen "teollisen" absintin suosio sai viininvalmistajat hakemaan liittolaista yllättävältä taholta: 1870-luvulla alkaneesta raittiusliikkeestä.


title: Absintti

text: Kampanjointi johti lopulta absintin kieltämiseen Belgiassa, Sveitsissä ja Ranskassa. Ensimmäisen maailmansodan loppuun mennessä absintin valmistuskielto oli tullut voimaan suurimmassa osassa Eurooppaa. Monet tehtailijat vaihtoivat absintin valmistuksen muihin anispohjaisiin juomiin, eräänlaisiin korvikkeisiin. Tunnetuin näistä on pastis, joka on nykyisin hyvin suosittu Ranskassa. Pastis ei kuitenkaan ole absinttia ilman koiruohoa, vaan se on valmistettu eri menetelmällä ja eri raaka-aineista. Pastiksen sisältämä anis on tähtianista, ja siihen lisätään myös erilaisia mausteita, joita ei absintinvalmistuksessa koskaan käytetty.


title: Absintti

text: Vuonna 1905 todettiin, että sveitsiläinen maanviljelijä Jean Lanfray murhasi perheensä ja yritti sen jälkeen tappaa itsensä juotuaan absinttia. Lanfrayn alkoholismi oli jätetty huomaamatta tapauksessa, ja murhan syynä pidettiin vain absinttia.


title: Absintti

text: 1980-luvulla Euroopan yhteisön elintarvikekaupan lainsäädännön yhdenmukaistamisen yhteydessä absintin valmistuskielto poistettiin, koska se olisi saattanut jäsenmaat eriarvoiseen asemaan.


title: Absintti

text: Yhdysvalloissa absintin maahantuonti ja kauppa on edelleen kiellettyä mutta hallussapito ja nauttiminen ei. Absintti ei täytä FDA:n alkoholijuomille asettamia vaatimuksia tujonipitoisuutensa johdosta, sillä FDA:n asettama sallittu mitattavissa oleva tujonipitoisuus on tarkalleen nolla. Tämä on vuoteen 2007 saakka käytännössä estänyt autenttisten absinttimerkkien myynnin Yhdysvalloissa.


title: Absintti

text: 1990-luvun alussa eräät englantilaiset ja tšekkiläiset yrittäjät toivat markkinoille "Czech absinth" -nimellä tuotteita, jotka poikkeavat huomattavasti alkuperäisestä absintista. Kyseiset juomat on valmistettu usein vain liottamalla yrttejä, ennen kaikkea koiruohoa, väkevässä alkoholissa. Tämä toimenpide nostaa juoman tujonipitoisuutta ja tekee siitä samalla hyvin karvasta. Niissä ei myöskään juuri ole anista, joten "louche"-efekti jää olemattomaksi.


title: Absintti

text: Juomien valmistajat väittävät markkinoinnissaan tyypillisesti tuotettaan perinteiseksi tšekkiläiseksi absintiksi, jota olisi valmistettu jo ennen Euroopan laajuista absinttikieltoa noin vuonna 1915. Tästä ei kuitenkaan ole selkeää näyttöä, ja monet historioitsijat ja asiantuntijat pitävät tällaisia tuotteita humpuukina ja niiden historiaa keksittynä. Tujonipitoisuutta käytetään juomien myynninedistämiskeinona, jonka tarkoitus on antaa tšekkiabsintille huumausaineenomaista "kielletyn hedelmän" hohtoa. Samaan tähtää keksitty "historiallinen nauttimisrituaali", jossa tšekkiabsinttiin kastettu sokeripala sytytetään ja palava sokeri sammutetaan vedellä, joka samalla laimentaa juoman alla olevassa lasissa. Tämä toimenpide on ilmeisesti kehitetty korvaamaan puuttuvaa "louche"-efektiä ja antamaan arveluttavalle juomisnautinnolle näyttävyyttä.


title: Absintti

text: Nykyaikaisissa tutkimuksissa on havaittu, että vain vähän tujonia pääsee asianmukaisesti tislattuun absinttiin 1800-luvun reseptejä ja valmistusmetodeja seuraten. Czech absinth -nimellä myytävät tuotteet taas sisältävät yleensä suurimman sallitun määrän tujonia, ja tätä seikkaa käytetään niiden myynninedistämisessä. Valmistajat antavat ymmärtää, että tujonilla olisi jonkinlaisia psykoaktiivisia ominaisuuksia, jotka auttoivat 1800-luvun runoilijoita, kirjailijoita ja taiteilijoita merkkiteostensa luomisessa. Tästä on seurannut jopa myrkytyksiä, kun kokeilunhaluiset henkilöt ovat sekoittaneet koiruohoöljyä alkoholiin tai jopa nauttineet sitä sellaisenaan.


title: Absintti

text: Absintti on tunnettu sen suositusta asemasta Ranskassa, etenkin romantisoituneista kytköksistä pariisilaisiin 1800–1900-luvun vaihteen taiteilijoihin. Se kiellettiin maassa vuonna 1915. Yksi tunnetuimpia absinttimerkkejä oli "Pernod Fils". Absintti kiellettiin noihin aikoihin suurimmassa osassa maailmaa, ei kuitenkaan muun muassa Espanjassa, Portugalissa, Englannissa eikä Ruotsissa. Kieltämisen syynä oli käsitys, että absintti olisi ollut tavallista alkoholijuomaa vaarallisempaa.


title: Absintti

text: Absintin valmistuskielto on Euroopan unioniin kuuluvissa maissa nyttemmin kumottu, samaten Sveitsissä, jossa kielto poistettiin 1.3.2005. Sveitsissä salapolttoinen "Clandestine" oli absinttikieltolain aikaan suosittu tuote, joskin hyvin hankalasti saatavissa. Clandestine-absintit ovat lähes aina kirkkaita ("blanche") ja saaneet sinisestä vivahteestaan lisänimen "La Bleue". Monet sveitsiläiset salapolttajat ovat laillistamisen jälkeen hankkineet virallisen luvan absintinvalmistukselleen.


title: Absintti

text: "Czech absinth" -juomien näkyvyys medioissa ja elokuvissa on osaltaan lisännyt harrastajien ja ammattilaisten kiinnostusta absintin historiaa ja alkuperää kohtaan. Tšekkiläisen absintin rinnalla on esimerkiksi espanjalaisten absinttien tuotanto, ja kauppa jatkunut entisellään. Ranskan markkinoille tarkoitetuissa absinteissa käytettävät kiertoilmaisut pakottavat valmistajat usein tekemään lähes samalle tuotteelle kaksi eri etikettiä. Esimerkiksi entisen salapolttaja Claude-Alain Bugnonin suosittu Clandestine myydään kotimaassaan Sveitsissä ja muualla Absinthe-nimellä, kun taas ranskalaisille suunnatussa, reseptiltään vain vähän muutetussa versiossa puhutaan "amer aux plantes d'absinthesta". Sveitsiläisen Matter-Luginbühlin Duplais voitti kultamitalin vuonna 2006 International Wine and Spirits Competitionissa luokkansa parhaana tuotteena.


title: Absintti

text: Eräs merkittävimmistä historiallisen absintin tutkijoista ja elvyttäjistä on amerikkalainen Ted Breaux. Hänen vuosia jatkunut tutkimus- ja kokeilutoimintansa on tuonut markkinoille muun muassa vanhojen absinttimerkkien rekonstruktioita. Hänen tutkimuksensa pohjautuvat paitsi vanhojen reseptien ja tislauslaitteistojen tutkimukseen myös säilyneiden yli sadankin vuoden takaisten absinttien analysoimiseen moderneilla kaasukromatografeilla ja massaspektrometreillä. Hänen Viridian Spirits -yhtiölle kehittämänsä Lucid-absintti sisältää vain vähäisen määrän tujonia, mikä mahdollistaa sen laillisen myynnin Yhdysvalloissa ensimmäisenä aidoksi absintiksi mainittuna juomana 95 vuoteen.


title: Absintti

text: Samoin sellaiset alkoholijuomien valmistajat, joiden valikoimaan absintti ennen sen kieltämistä on kuulunut, ovat ryhtyneet valmistamaan sitä uudelleen vanhalla reseptillään (muiden muassa sveitsiläinen Kübler). Saksassa, jossa pienimuotoinen alkoholin tislaaminen kotioloissa on sallittua, on syntynyt samaten eräs asianharrastajien arvostama kaupallinen tuote.


title: Absintti

text: Nykyaikaisten historiallisesti oikeaoppisten absinttien markkinat ovat vielä varsin suppeat. Suomessa Alkon valikoimiin tuli lokakuussa 2007 Kübler 0,5 litran pullossa. Muita absinttinimikkeen alla Alkossa myytäviä juomia ovat Pere Kermann's Absinthe ja L'Amesinthe. Ruotsissa Systembolagetilla on tilausvalikoimassaan Jade Nouvelle Orléans.


title: Absintti

text: Vanhoista kätköistä löytyneet korkealaatuiset absintit ovat erittäin kysyttyjä keräilijöiden parissa. Niiden hinta voi huutokaupoissa kohota tuhansiin euroihin. Pieniä näytteitä tällaisista pulloista on myös ollut kaupan. Niiden alkuperäinen vihreä väri on aikojen saatossa kadonnut ja muuttunut meripihkanruskeaksi. Niitä nykyisin maistaneet sanovat aromien olevan tallella ja kuvailleet lähes runollisin sanakääntein juoman väri- ja aromiominaisuuksia. Muun muassa Fée Verte -verkkosivuston absinttiarvosteluissa vanhojen Pernod Fils- ja C.F. Berger -absinttien saamat pistemäärät edustavat ehdotonta huippua.


title: Absintti

text: Antiikkiset absinttilasit ja -lusikat ovat niin ikään keräilijöiden parissa haluttuja. Niistä valmistettuja tarkkoja kopioita on kaupan, samaten taidokkaita väärennöksiä.


title: American Hockey League

text: AHL () on Pohjois-Amerikassa pelattava jääkiekon ammattilaissarja.


title: American Hockey League

text: Sarjassa on 31 joukkuetta. Jokaisen joukkueen täytyy olla jonkin NHL-organisaation farmiseura. AHL:n pelaajamateriaali koostuu nuorista pelaajista, jotka ovat sarjassa kehittymässä NHL:ää varten sekä kokeneemmista pelaajista, joille ei ole NHL-joukkueessa tarjolla sopivaa roolia. AHL:n säännöt tukevat nuorten pelaajien kasvatusprosessia siten, että kunkin joukkueen pelaavassa kokoonpanossa saa olla korkeintaan viisi veteraania (tässä tapauksessa tarkoittaa yli 250 ammattilaisottelua pelannutta pelaajaa).


title: American Hockey League

text: AHL on perustettu vuonna 1936. AHL:n voittanut joukkue palkitaan Calder Cupilla.


title: American Hockey League

text:
AHL:n runkosarjassa pelataan 80 ottelua. Runkosarjan jälkeen pelataan konferenssin sisäiset pudotuspelit.
Itäisen ja läntisen konferessin voittajat kohtaavat Calder Cupissa, joka pelataan paras seitsemästä -järjestelmällä (tarvitaan neljä voittoa).


title: American Hockey League

text: Liigan hallitseva mestari kaudelta 2017–2018 on Toronto Marlies, joka on NHL-seura Toronto Maple Leafsin farmijoukkue.AHL-kauden päätteeksi jaetaan joukkueille ja pelaajille seuraavat palkinnot:


title: Ulkomitta

text: Ulkomitta on mittateoriassa esiintyvä funktio, jonka avulla halutaan luoda mittoja.


title: Ulkomitta

text: Olkoon formula_1 joukko. Kuvaus formula_2 on ulkomitta jos ja vain jos se toteuttaa seuraavat kolme ehtoa:


title: Ulkomitta

text: Ehtoa (2) kutsutaan yleensä "monotonisuudeksi" tai "kasvavuudeksi" ja ehtoa (3) "subadditiivisuudeksi".


title: Ulkomitta

text:
Jos formula_9 on ulkomitta formula_1:ssä, niin joukkoa formula_11 kutsutaan formula_9"-mitalliseksi" jos ja vain jos kaikilla formula_13 pätee formula_14.
Tätä ehtoa kutsutaan kirjallisuudessa usein "Carathéodoryn ehdoksi".


title: Ulkomitta

text: Mitallisuus säilyy komplementoinnissa ja numeroituvissa yhdisteissä. Lisäksi tyhjä joukko on riippumatta ulkomitasta aina mitallinen. Näin ollen itse asiassa mielivaltaisen ulkomitan suhteen mitalliset joukot muodostavat sigma-algebran. Tälle perheelle käytetään joissain lähteissä merkintää \mathcal{M}_


title: Koti

text: Koti on paikka, jota ihminen käyttää vakituiseen asumiseen, jossa säilytetään henkilökohtaisia tavaroita, jossa vietetään vapaa-aikaa ja paikka jossa perheen jäsenet asuvat.


title: Koti

text: Ihmisen kotiin saavat tulla vieraat vain luvalla ja se nauttii kotirauhaa. Kotirauhalla voidaan myös viitata muuhun asumista häiritsevään tekoon, vaikka se ei tapahtuisi nimenomaisen kodin sisällä. Kotirauhan rikkomisesta voidaan tuomita sakkoihin tai enintään kuudeksi kuukaudeksi vankeuteen. Kodiksi voi kutsua myös jotain tiettyä kaupunkia, seutua, valtiota tai muuta paikkaa jossa viihtyy erityisen hyvin. Kodin rajat eivät siis ole tarkat ja täsmälliset vaan suhteelliset. Vakituinen asuinpaikka ei aina tunnu kodilta, ja kodilta voivat tuntua myös paikat, joissa ihminen ei asu. Esimerkiksi lapsuudenkotia kutsutaan usein aikuisenakin kodiksi, vaikkei siellä enää asutakaan. Ihmisellä voi siis olla useita koteja, ja koti onkin sekä paikka että mielentila. Kodin tunne jotakin paikkaa kohtaan alkaa kehittyä jo, kun kodista haaveillaan tai sitä suunnitellaan.


title: Koti

text: Kotona viihtymiseen vaikuttaa erilaisten virikkeiden ja sosiaalisten energioiden lisäksi elämäntilanne ja tulevaisuuden näkymät työn, seurustelun ja/tai opintojen saralla. Epäonnistumisen tunne edellä mainittujen asioiden saralla tai mielenhäiriöt saattavat ajaa ihmisen tilanteeseen, josta seurauksena on kodittomuus. Kodittomuus on subjektiivisempi hyvinvointiin liittyvä käsite kuin asunnottomuus.


title: Koti

text: Koti merkitsee turvallisuutta, rauhallisuutta, menneisyyden muistoja ja tulevaisuuden suunnitelmia, se on paikka jossa ihminen kokee olevansa oma itsensä ja jossa hän voi tehdä itselleen tärkeitä asioita. Kodilla on siis yhteys ihmisen identiteettiin. Kodiksi voidaan sanoa myös muita kuin paikkoja. Ihminen voi kokea löytäneensä kodin vaikkapa uskonnosta, taiteesta tai hän voi kokea toisen ihmisen läheisyyden kotona olemisen tunteena.


title: Koti

text: Suomen kielen sana "koti" on sukua kota-sanalle. Koti-sanan on selitetty tulleen kota-sanasta; sanottiinhan ”menemme kotiin” (eli ”menemme moneen kotaan”), ”tulemme kodista” (eli ”tulemme useasta kodasta”). Myöhemmin kota-sanan monikko (koti-) on poikinut perusmuodossa olevan sanan "koti".


title: Moldova (historiallinen alue)

text: Moldova (, myös ) on historiallinen alue Karpaattien ja Dnestrjoen välissä. Nykyisin alue jakautuu Romanian, Moldovan tasavallan ja Ukrainan kesken.


title: Moldova (historiallinen alue)

text: Alueen alkuperäinen nimi oli "Bogdania", sen hallitsija Bogdan I:n mukaan. Nimi "Moldova" tulee Moldovajoesta.


title: Moldova (historiallinen alue)

text: Moldovan ruhtinaskunnan perusti Dragoș 1300-luvulla johdettuaan joukon romanialaisia Unkarin hallitsemilta Karpaateilta ja saavutettua riippumattomuuden aluetta tuolloin hallinneista mongoleista. Hän oli kuitenkin Unkarin vasalli. Vuonna 1349 Moldova sai täyden itsenäisyyden Dragoșin seuraajan Bogdan I:n julistautuessa itsenäiseksi ruhtinaaksi. Suurimmillaan ruhtinaskunta sisälsi Bessarabian ja ulottui pohjoisessa Dnestrille asti ja etelässä Mustallemerelle. Ruhtinaskuntaa kuitenkin ympäröivät monet viholliset, jotka uhkasivat sen itsenäisyyttä, nimittäin Puola, Unkari ja osmanien valtakunta, jotka uhkasivat myös Moldovan etelänaapuri Valakiaa. Moldovan Tapani III Suuri puolusti 1457–1504 ruhtinaskuntaa Unkaria ja Puolaa vastaan, mutta hänen kuolemansa jälkeen Bogdan III Yksisilmä joutui maksamaan veroja osmanien sulttaanille. Seuraavat kolme vuosisataa Moldova oli suurimman osan aikaa osmanien vasalli, kapinoista huolimatta. Juhana Hirmuinen (1572–1574) kapinoi kasvavia veroja vastaan, Valakian Mikael Rohkea yhdisti romanialaiset ruhtinaskunnat osmaneja vastaan ja 1601–1618 Moldova oli Puolan vasalli. Turkkilaiset valitsivat ruhtinaat, vuoteen 1711 asti ruhtinassuvusta, mutta myöhemmin asemaan määrättiin kreikkalainen fanariootti. Turkkilaisten alaisuudessa Moldova muutettiin vahvasti linnoitetuksi rajaseuduksi.


title: Moldova (historiallinen alue)

text: 1700-luvulla Venäjän vaikutusvalta kasvoi ja 1774 Moldova asetettiin Venäjän suojelukseen, vaikka se vielä jäikin Turkin vasalliksi. Moldova menetti alueita, Bukovinan Itävallalle 1775 ja itäosan ja Bessarabian Venäjälle 1812. Vuonna 1832 säädettiin perustuslaki Venäjän johdolla. Krimin sodan jälkeisessä Pariisin rauhassa 1856 Venäjän suojeluherruus lopetettiin ja 1859 Moldova ja Valakia yhdistyivät Romaniaksi Alexandru Ioan I Cuzan alaisuuteen.


title: Moldova (historiallinen alue)

text: Vuonna 1918 historiallisen Moldovan asukkaat Prutjoen itäpuolella irtautuivat Venäjän vallasta ja liittyivät Romaniaan Pariisin sopimuksella 1920, mutta Neuvostoliitto ei hyväksynyt tätä. Bessarabia kuului Romaniaan 1918–1940. Neuvostoliiton vallattua Bessarabian 1940 itäisestä osasta historiallista Moldovaa tehtiin Moldovan sosialistinen neuvostotasavalta. Toisen maailmansodan aikana se kuului Romaniaan vuosina 1941–1944. Moldovan neuvostotasavalta julistautui itsenäiseksi tasavallaksi vuonna 1991.


title: Bodhrán

text: Bodhrán on irlantilainen yksikalvoinen kehärumpu. Se oli riittisoitin, joka yksinkertaisimmillaan koostuu poikkipuusta, nahkakalvosta, ympyrän muotoisesta puukehyksestä ja niitä yhdistelevistä nastoista ja nauloista. Rumpua soitetaan kaksipäisellä kapulalla.


title: Bodhrán

text: Bodhránien edeltäjät palvelivat sekä juhlapäivien soittimina että kantovälineinä tai viljaseuloina. Laakeita, nahkakalvoisia tarjottimia on löydetty kaikkien Britteinsaarten kelttikulttuurien alueilta. Englannissa ja Skotlannin alamailla niistä käytettiin nimeä wecht, Irlannissa wight tai dallán, Man-saarella dallán ja Cornwallissa crodder-croghen. Välinettä käytettiin myös Walesissa, missä nimi ehti kuitenkin unohtua. Irlantilainen dallán rakennettiin ruoholla tai villalla täytettyyn saarnikehykseen, jonka ylle nahka pingotettiin. Valmista dallánia käytettiin korina ja rumpuna erityisesti sadonkorjuun ja viljelyvuoden juhlissa. Huilisti Seamus Tansey on kertonut rummuilla säestettyjä sadonkorjuujuhlia järjestetyn tälläkin vuosisadalla. Tanssit pidettiin ladossa, ja dallánilla jäljiteltiin tanssijoiden jalkojen rytmejä. Dallán oli käytössä Irlannissa vielä 1950-luvulla.


title: Bodhrán

text: Bodhrán-sana tarkoitti alun perin siivilää, joka valmistettiin pistelemällä dallánin kalvoon reikiä. Limerickin yliopiston professorin Micheal Ó Suilleabhainin mukaan vanhat rakentajat saattavat edelleenkin käyttää bodhráneissa vanhoja seulankehyksiä. On kuitenkin epäselvää, miksi siivilän nimitys vakiintui merkitsemään rumpua.


title: Luettelo lamoista ja taantumista

text: Seuraavassa lista historian merkittävimmistä lamoista, taantumista sekä laskusuhdanteista.


title: Bessarabia

text: Bessarabia () on muinainen maakunta Itä-Euroopassa, joka käsittää suurimman osan nykyisestä Moldovasta ja osan Ukrainasta. Sen rajoina ovat Dnestr pohjoisessa ja idässä, Prut lännessä ja Tonava sekä Mustameri etelässä. Kooltaan alue on noin 45 600 km². Alueen keskuskaupunki on Chișinău, jota kutsuttiin aikaisemmin myös suomen kielessä venäläisittäin Kišinjoviksi.


title: Bessarabia

text: Bessarabia on hedelmällistä seutua, pääasialliset tuotteet ovat sokerijuurikas, auringonkukat, vehnä, maissi, tupakka, viinirypäleet ja hedelmät.


title: Bessarabia

text: Alueen nimi tulee luultavasti valakialaisesta Basarabin suvusta, joka hallitsi alueen eteläosaa.


title: Bessarabia

text: 1400-luvulta alkaen alue on kuulunut vuoroin Moldavian ruhtinaskunnalle, Osmanien valtakunnalle 1513–1812, Venäjän keisarikunnalle 1812 lähtien, Romanialle ja Neuvostoliitolle, ja nykyään se kuuluu Ukrainalle, Romanialle ja Moldovalle. Asukkaat ennen toista maailmansotaa olivat moldavialaisia (2/3), ukrainalaisia, bulgaareja, venäläisiä ja juutalaisia.


title: Bessarabia

text: Vuosina 1711–1812 Venäjä miehitti alueen viisi kertaa. Vuoden 1812 Bukarestin sopimus antoi Moldavian ruhtinaskunnan itäosan Venäjälle, jossa aluetta kutsuttiin Bessarabiaksi. Krimin sodan päätteeksi 1856 osa Bessarabiaa luovutettiin takaisin Moldavialle. Chișinăusta (venäjäksi Kišinjov) tuli nyt rajaseutua. Vuonna 1859 Moldavia ja Valakia yhdistyivät Romanian kuningaskunnaksi, joka julistautui itsenäiseksi 1877 Turkin sodan aikana. Eteläosa Bessarabiasta joutui sodan jälkeen 1878 jälleen Venäjälle. Vuonna 1873 Bessarabiasta muodostettiin erillinen kuvernementti.


title: Bessarabia

text: Bessarabia kuului Venäjän juutalaisille sallittuun asuinalueeseen, ja sinne muutti lisää juutalaisia, kun alue liitettiin 1812 Venäjään. Juutalaisia oli kuitenkin kielletty asumasta raja-alueella vuodesta 1839, ja heille oli pakollinen asevelvollisuus vuodesta 1852. Kun eteläosa alueesta liitettiin Romaniaan Pariisin sopimuksessa 1856, myös Kišinjovista tuli nyt raja-aluetta ja juutalaisia karkotettiin sieltä useaan otteeseen.


title: Bessarabia

text: Kansallistunne alkoi kehittyä vuoden 1905 vallankumouksen jälkeen. Vuonna 1917 Venäjän Bessarabia julistautui itsenäiseksi Moldovan demokraattiseksi tasavallaksi, mutta liittyi seuraavana vuonna Romaniaan. Bessarabian sosialistinen neuvostotasavalta julistettiin perustetuksi toukokuussa 1919, mutta valkoiset venäläiset joukot purkivat sen syyskuussa. Länsivallat vahvistivat Bessarabian Romanialle vuoden 1920 Pariisin sopimuksessa, mutta Neuvosto-Venäjä ei hyväksynyt sitä.


title: Bessarabia

text: Vuoden 1940 Neuvostoliiton ja Saksan solmiman Molotov–Ribbentrop-sopimuksen mukaan Romanian piti luovuttaa alue Neuvostoliitolle. 26. kesäkuuta 1940 Neuvostoliitto vaati Bessarabian ja Pohjois-Bukovinan luovuttamista neljässä päivässä ja teki siitä Moldavian sosialistisen neuvostotasavallan. Itäosa liitettiin Ukrainan sosialistiseen neuvostotasavaltaan. Romania liittyi akselivaltoihin ja valloitti alueet jälleen 1941. Vuonna 1944 Bessarabia liitettiin taas Neuvostoliittoon. Nykyisin pääosa alueesta kuuluu Moldovaan ja itäosa Ukrainaan.


title: Bessarabia

text: Juutalaiset muodostivat 1900-luvun vaihteessa suurissa kaupungeissa 37 % väestöstä ja pienissä 56 %. Vuonna 1903 Chișinău:ssa (Kišinjov) oli kovia juutalaisiin kohdistuneita pogromeja, joissa puolensataa juutalaista tapettiin.


title: Bessarabia

text: Kun Bessarabia liitettiin Romaniaan 1918, juutalaiset saivat automaattisesti kansalaisuuden, mutta vuoden 1924 kansalaisuuslaki riisti sen monelta. Heinäkuussa 1941 Romania ja Saksa valtasivat alueen Neuvostoliitolta ja tuhosivat suuren osan alueen juutalaisväestöä teloituksin ja karkottamalla asukkaat Transnistriaan.


title: Epävirallinen talous

text: Epävirallinen talous (engl. "informal economy"), (myös neljäs sektori) koostuu taloudellisesta toiminnasta, joka tapahtuu työsopimuksiin ja veronkantoon perustuvan talouden ulkopuolella. Sen muodostavat suorat epäviralliset vaihtokaupat, katukauppa, pienyhteisöjen keskinäinen vapaaehtoistyö sekä harmaa talous. Suurin osa maapallon väestöstä elää ja tekee töitä epävirallisessa taloudessa.


title: Epävirallinen talous

text: Termi epävirallinen talous liitetään tavallisesti kehitysmaihin, joissa on 60 % työvoimasta. Kuitenkin kaikissa talouksissa osa toiminnasta on epävirallista. Teollisuusmaissa laitonta tai laillisuuden rajalla toimivaa epävirallista taloutta kutsutaan harmaaksi taloudeksi. Aiemmin puhuttiin epävirallisesta sektorista, mutta uudemmat tutkimukset käyttävät termiä epävirallinen talous.


title: Epävirallinen talous

text: Perhettä ja yksiköiden sosiaalisia suhteita sosiaalis-taloudellisena toimijana kutsutaan joskus neljänneksi sektoriksi. Tietyissä maanosissa, kansoissa ja yhteisöissä perheiden sosiaalinen merkitys korostuu ja yhdistää suvun yhteisöksi. Myös heimokulttuureissa, ja esimerkiksi Afrikan väkirikkaissa ja köyhissä kansoissa yhteisön jäsenten vastavuoroinen auttaminen on yleistä.


title: Epävirallinen talous

text: Tilastot epävirallisen talouden osuudesta ovat epäluotettavia, mutta suuntaa antavia lukuja voidaan esittää. Esimerkiksi maatalouden ulkopuolella toimivasta työvoimasta 48 % Pohjois-Afrikassa, 51 % Latinalaisessa Amerikassa, 65 % Aasiassa ja 72 % Saharan eteläpuolisessa Afrikassa työskentelee epävirallisessa taloudessa. Jos maataloustyö lasketaan mukaan monissa maissa, kuten Intiassa ja useissa Saharan eteläpuolisen Afrikan maissa, osuus nousee yli 90 %. Arviot kehittyneille maille ovat noin 15 %.


title: Epävirallinen talous

text: Epävirallisesta työstä noin 70 % on itsenäistä yrittäjyyttä kehitysmaissa. Kehittyneissä maissa palkkatyö on yleisintä. Naiset muodostavat suurimman osan työntekijöistä.


title: Epävirallinen talous

text: Perulainen kehitystaloustieteilijä Hernando de Soto huomauttaa, että epävirallisuudesta ja laillisen järjestyksen puuttumisesta hyötyy etenkin yhteiskunnan eliitti, jolla on varaa suojella itseään ja omaisuuttaan. Sen sijaan kehitysmaissa yleinen pienyrittäjyys taas kärsii omistussuhteiden epäselvyydestä, koska se hankaloittaa lainan saamista ja yrityksen kehittämistä.


title: Epävirallinen talous

text: Ruotsalaisen markkinataloutta ajavan Timbro-instituutin tutkija Johan Norberg on esittänyt kirjassaan "Globaalin kapitalismin puolustus", että vapaakaupan avulla kehitysmaihinkin alkaisi vaurastumisen myötä kasvamaan keskiluokkaa, joka kykenisi vaatimaan oikeusvaltiota ja kansalaisoikeuksia. Hän esittää, että kehitys talouden virallistumiseen on useimmissa maissa alkanut vasta kaupan esteiden purkamisen sekä rajojen avaamisen jälkeen.


title: Sulautettu järjestelmä

text: Sulautettu järjestelmä () on tiettyyn tarkoitukseen tehty laite tai laitteisto, jota ohjaa tietokone. Sille on tyypillistä, että käyttäjän ei tarvitse olla tietoinen laitteen sisällä olevasta tietokoneesta, vaikka voikin sen olemassaolon helposti päätellä. Suomenkielisen termin "sulautettu järjestelmä" otti käyttöön 80-luvun alussa Lauri Gröhn Telenokialla työskennellessään.


title: Sulautettu järjestelmä

text: Tyypillisesti sulautetun järjestelmän ohjelmisto ja laitteisto on suunniteltu juuri kyseistä tarkoitusta varten. Joissain (harvinaisissa) tapauksissa ne on suunniteltu yhtä aikaa yhteisillä välineillä, jolloin voidaan puhua yhteissuunnittelusta (engl. "codesign"). Monet sulautetut järjestelmät ovat suhteellisen pieniä, ja ne on toteutettu mikrokontrollerien avulla. Lisäksi järjestelmät voivat olla mobiileja (matkapuhelimet, GPS-laitteet) ja akkukäyttöisiä, mikä asettaa tiukkoja vaatimuksia energian kulutukselle. Toisaalta suurimmat sulautetut järjestelmät voivat sisältää useita hyvin tehokkaita tietokoneita (puhelinkeskukset, lentokoneiden avioniikkajärjestelmät).


title: Sulautettu järjestelmä

text: Perinteisesti sulautetut järjestelmät ovat olleet suljettuja, eli niin sanottu kolmas osapuoli ei ole voinut tarjota niihin ohjelmiaan. Joissakin uudemmissa järjestelmissä on mahdollistettu tällaisten sovelluksien lisääminen järjestelmään (esimerkiksi joissain matkapuhelinmalleissa ja tallentavissa digitv-sovittimissa). Myös avoimen lähdekoodin käyttö on nopeasti yleistymässä sulautettujen järjestelmien kehityksessä. Esimerkiksi osa matkapuhelinten käyttöjärjestelmistä perustuu avoimeen lähdekoodiin (Symbian, Android).


title: Sulautettu järjestelmä

text:
Sulautetuilla järjestelmillä toteutetaan nykyään paljon sellaisia järjestelmiä, jotka aiemmin toteutettiin
elektroniikan erilliskomponenteilla ja sovelluskohtaisilla mikropiireillä. Sulautettuja järjestelmiä on runsaasti automaation eri sovelluksissa (venttiilit, anturit, ohjausjärjestelmät), autoissa (moottorin ohjaus, lukkiintumattomat jarrut, luistonesto, ajotietokone), viihde-elektroniikassa (televisio, CD- ja DVD-soittimet), ja kodinkoneissa (mikroaaltouuni, astian- ja pyykinpesukone). Osa järjestelmistä on sellaisia, joita ei aiemmin ole voitu järkevästi edes toteuttaa (matkapuhelin, GPS-paikannin, pankkiautomaatti).


title: Kiertoilmahengitys

text: Kiertoilmahengitys on puhallinsoittajien käyttämä tekniikka, jossa hengitetään sisään samalla kun ilmaa puhalletaan ulos. Didgeridoon soitto perustuu osittain kiertoilmahengitykseen jonka avulla voidaan soittaa tauotta jopa tunteja, mikä ei tästä huolimatta ole didgeridoon soiton päätarkoitus.


title: Kiertoilmahengitys

text:
Kiertoilmahengityksessä keuhkot vedetään täyteen ilmaa ja aletaan puhaltaa ilmaa soittimeen. Kun ilma alkaa loppua, ilma varastoidaan poskiin niin, että ne pullistuvat. Nyt ilma puristetaan poskilihaksilla soittimeen samalla, kun lisää ilmaa vedetään nenän kautta sisään, jonka jälkeen voidaan taas puhaltaa normaalisti keuhkoista.
Parhaiten kiertoilmahengityksen oppii hyvän opettajan opastuksella, jolloin tekniikan voi oppia jopa 15 minuutissa. Oppiminen on tietysti yksilöllistä ja suurimmat esteet oppimiselle ovat negatiiviset ennakkoasenteet ja käsitykset omasta oppimiskyvystä.
Kiertoilmahengitys perustuu täysin motoriikkaan eli lihasten tietoiseen hallintaan. Hengitystekniikan oppiminen onkin tämän takia enimmäkseen oivallus. Yleensä ihminen opittuaan tekniikan ihmettelee, miksei hän ole aina tehnyt niin. Kiertoilmahengitys on kuin polkupyörällä ajo, joka tallentuu pikkuaivoihin, eikä taito unohdu koskaan.


title: Kiertoilmahengitys

text:
Aivan ensimmäiseksi ennen kuin kiertoilmahengitystä edes aletaan harjoitella, tulisi opetella nk. palleahengitys jos ei sitä jo ennalta osaa. Palleahengityksessä pallea työntyy ulos sisäänhengityksessä ja uloshengityksen aikana se painuu takaisin omalla painollaan ilman ponnisteluja.
Synnyttyään ihminen on luonnostaan palleahengittäjä, mutta suurin osa meistä poisoppii tästä mm. ympäristön vaikutusten takia, jolloin ihmisestä tulee rintakehällä hengittäjä, joka on turhaa, raskasta ja elämänlaatua huonontavaa.
Palleahengityksen takaisinoppiminen on helppoa ja sopii laiskimmillekin. Hyvä hetki harjoitteluun on nukkumaan mennessä.
Makaa sängyssä selälläsi ja aina sisään hengittäessä työnnä palleaa ulospäin ja uloshengityksesä anna sen laskeutua omalla painolla takaisin. Tähän harjoitteluun riittää jopa 5 minuuttia muutamana iltana. Helppous piilee oikeastaan siinä, että palleahengitystä ei opetella, koska ihminen osaa sen jo luonnostaan vaan kyseessä onkin harjoittelu rintakehähengityksen lopettamiseksi.


title: Kiertoilmahengitys

text: Kiertoilmahengitys on helpointa opetella didgeridoon avulla. Tekniikan oivaltamisen jälkeen soinnissa esiintyy melkein aina pienehkö tauko tai asiaankuulumaton suvanto, jonka saa hiottua pois nopeasti siten, että tavallinen ämpäri täytetään vedellä, johon didgeridoon kärki upotetaan juuri ja juuri pinnan alle (tätä ei suositella puisille soittimille). Tämän jälkeen kiertoilmahengitetään veteen siten, että vesi kuplii. Veden tuottama vastapaine auttaa lihaksia mukautumaan mahdollisimman tasaiseen soitantoon, ja kehittymisen myötä didgeridoon päätä voi työntää syvemmälle jolloin vastapaine lisääntyy. Hurjimmat tarinat kertovatkin Aboriginaaleista jotka työntävät didgeridoon melkein suukappaletta myöten veteen ja kiertoilmahengittävät.


title: Kiertoilmahengitys

text: Liiallisessa harjoittelussa on aina vaarana hyperventilaatio ja/tai tajunnan menetys. Harjoittelu tulee aina rajoittaa yksilön oman sietokyvyn rajoihin. Jos harjoittelun aikana tuntee huimausta, niin tulee pitää taukoa, kunnes tunne menee ohi, vaikka jopa seuraavaan päivään saakka.


title: Transilvania

text: Transilvania ( tai "Transilvania", , ) on historiallinen alue ja suuriruhtinaskunta, joka kattaa nykyisen Romanian keskiosat. Transilvania on kuvitteellisen kreivi Draculan kotipaikka, ja monet vampyyrimyytit liitetään alueeseen.


title: Transilvania

text: Transilvanian erottavat eteläisestä Valakiasta Transilvanian Alpit, idässä Moldaviasta ja Bukovinasta Itä-Karpaatit. Transilvania on 305–488 m korkeaa ylätasankoa, josta vedet virtaavat Tonavaan Mureș- ja Someșjokien kautta. Suurimpia kaupunkeja ovat Cluj-Napoca, Timișoara, Brașov, Oradea, Sibiu ja Târgu Mureș. Transilvania on Romanian kehittyneintä seutua, jossa on myös runsaita mineraalivaroja ja metsää.


title: Transilvania

text: Transilvanian 7,3 miljoonan väestöstä pääosa on romanialaisia, ja unkarilaiset (1,4 milj.), romanit ja saksalaiset (200 000) ovat merkittäviä vähemmistöjä.


title: Transilvania

text: Transilvania oli aikoinaan Daakian keskus. Rooman keisari Trajanus valloitti Daakian vuosien 101–102 ja 105–106 sodissa. Aurelianus joutui kuitenkin vetäytymään 271 ja maakuntaa hallitsivat gootit, kunnes hunnit kukistivat heidät 376. Hunnien valta kesti Attilan kuolemaan (453) saakka. 900-luvulla madjaarit eli unkarilaiset valloittivat Transilvanian ylängön Árpádin johdolla. 1100- ja 1200-luvulla alueelle saapui saksikolonisteja. Saksalainen nimi Siebenbürgen tulee tämän ajan seitsemästä linnoitetusta kaupungista. 1200-luvulla Unkarin András II kutsui Saksalaisen ritarikunnan puolustamaan maata turkkilaisilta kumaaneilta, joita seurasivat mongolit 1241.


title: Transilvania

text: Vuonna 1446 János Hunyadi sai paavillisen tunnustuksen Transilvanian ruhtinaaksi ansioistaan taistelussa osmaneja vastaan. Häviö Mohácsin taistelussa 1526 kuitenkin tiesi Transilvanian joutumista Unkarilta Osmanien valtakunnalle. 1571 valtaan noussut Báthoryn suku hallitsi Transilvaniaa István Báthorysta (1571–1575) lähtien ruhtinaina turkkilaisten alaisuudessa. Unkarikin joutui pääosin turkkilaisten valloittamaksi ja jakautui turkkilaisten ja Itävallan Habsburgien hallitsemiin osiin. Turkkilaiset ja itävaltalaiset taistelivat puoli-itsenäisestä Transilvanista kahden vuosisadan ajan. 1600-luvun alussa Valakian Mikael Rohkea sai yhdistettyä kolme romanialaista ruhtinaskuntaa lyhyeksi aikaa ennen murhaansa elokuussa 1601.


title: Transilvania

text: Transilvanian kulta-aika koitti Gábor Bethlenin (1613–1629) ja György I Rákóczyn (1630–1648) aikana. Bethlen soti keisaria vastaan kolmikymmenvuotisessa sodassa kolme kertaa ja kruunattiin Unkarin kuninkaaksi. Rákóczy sai pakotettua keisarin hyväksymään jälleen unkarilaisten protestanttiuden. Heidän hallituskautensa kehittivät myös koulutusta ja kulttuuria. Vuonna 1683 turkkilaiset lyötiin Wienin piirityksessä ja Transilvanian liitto Osmanien valtakunnan ja Ranskan kanssa osoittautui kohtalokkaaksi. Vuonna 1691 Transilvania liitettiin Itävallan kruununmaihin ja 1711 mennessä ruhtinaat korvattiin itävaltalaisilla kuvernööreillä. Transilvanian korotus 1765 suuriruhtinaskunnaksi oli vain muodollisuus.


title: Transilvania

text: Vuonna 1848 Transilvanian aateliset, pääasiassa unkarilaiset ja szekelyt, muodostivat liiton Unkarin kanssa ja lupasivat pääosin romanialaisille talonpojille maaorjuuden lopettamista vastineeksi tuesta Itävaltaa vastaan. Romanialaiset ja saksit hylkäsivät tarjouksen ja taistelivat Unkarin armeijaa vastaan. Itävallan sotilashallinto 1849–1860 oli tuhoisa unkarilaisille, mutta hyödytti romanialaisia talonpoikia. Kuitenkin vuonna 1867 tapahtuneessa Itävalta-Unkarin muodostamisessa Transilvania liitettiin Unkarin valtaan. Trianonin rauhansopimuksessa 1920 Romania sai Transilvanian. Elokuussa 1940 Adolf Hitler antoi Wienin välitystuomiossa Transilvanian pohjoisosan Unkarille, mutta vuonna 1947 se palautettiin Romanialle.


title: PGP

text: PGP "(Pretty Good Privacy, vapaasti suomennettuna ”melko hyvä yksityisyys”)" on järjestelmä, jonka avulla tietoja voi salata. Erityisen suosittu se on sähköpostin salauksessa. PGP perustuu julkisen avaimen salaukseen, jossa salaus tapahtuu vastaanottajan julkisella avaimella ja salatun sanoman avaaminen julkista avainta vastaavalla salaisella avaimella. Toisin sanoen salauksessa voidaan luetella henkilöt, jotka voivat avata viestin.


title: PGP

text: PGP-järjestelmässä käyttäjät eivät tarvitse viranomaisilta varmenteita kuten PKI-ratkaisuissa, vaan käyttäjät muodostavat luottamusverkon "(web of trust)". Viestistä voi tarkastaa ketjun, ketkä uskovat, että salausavain kuuluu sille käyttäjälle, joka käyttäjä väittää olevansa. Tämän perusteella vastaanottaja uskoo viestin autenttisuuteen.


title: PGP

text: PGP:n kehitti Phil Zimmermann vuonna 1991.


title: PGP

text: IETF aloitti PGP:n standardoinnin nimellä OpenPGP vuonna 1997 ja se on määritelty RFC-dokumenteissa:


title: PGP

text: Alkuperäinen PGP-ohjelma kohtasi monenlaisia vientirajoituksista ja patenteista johtuvia vaikeuksia. Näiden vuoksi virallinen versio muuttui vähitellen kaupalliseksi versioksi. Norjassa ylläpidettiin kuitenkin ilmaista versiota alkuperäisestä PGP-ohjelmasta.


title: PGP

text: Kaupallista versiota ylläpiti aluksi "PGP Inc.", joka myytiin "Computer Associates" -yritykselle vuonna 1997. Computer Associates ei kuitenkaan saanut siitä menestyvää tuotetta ja kaikki kehitys ja tuki lopetettiin vuonna 2002. Myöhemmin vuonna 2002 muodostettiin "PGP Corporation", joka hankki oikeudet jatkaa tuotteen kehitystä.


title: PGP

text: Uudempi toteutus GnuPG ("GNU Privacy Guard", lyhyesti GPG) on täysin vapaa ohjelma ja se on OpenPGP-määritysten mukainen. Saksan valtio tuki sen kehittämistä.


title: PGP

text: Vakio PGP on komentorivipohjainen ohjelma, mutta ainakin Windowsille on saatavana graafisella käyttöliittymällä varustettu PGP Desktop, jolla työskentely onnistuu hiirellä. PGP Desktop on nykyään kaupallinen Symantecin ylläpitämä ohjelma, mutta vanhempia versioita ja joitakin ”trial”-versioita on saatavana ilmaiseksi.


title: Taidemusiikki

text: Länsimainen taidemusiikki eli puhekielessä klassinen musiikki viittaa monimuotoiseen ja epäyhtenäiseen länsimaisen musiikin perinteeseen erotuksena esimerkiksi kansanmusiikista ja populaarimusiikista. Nimestään huolimatta kaikki taidemusiikki ei ole ollut alun perin kytköksissä taiteeseen instituutiona, vaan sitä sävellettiin myös viihteeksi sekä kirkolliseen käyttöön. 1800-luvulta asti taidemusiikki on varsin vahvasti ollut kytköksissä taiteeseen itsetietoisessa institutionaalisessa merkityksessä.


title: Taidemusiikki

text:
Termi "klassinen musiikki" syntyi 1800-luvun alussa yrityksenä kohottaa Bachista Beethoveniin ulottuva aika musiikin kultakaudeksi. Sittemmin sen merkitys on laajentunut kattamaan myös 1800-luvun ja osittain 1900-luvun taidemusiikin. Nykyään suositeltu termi suomessa on "taidemusiikki".
Länsimaisen taidemusiikin syntyyn vaikuttanut keskeinen ajatus oli musiikin siirtäminen paperille eli nuotinnos. Improvisointi on taidemusiikissa mahdollista, esimerkiksi kadenssissa. Arvostetuimmat säveltäjät, Bach, Mozart ja Beethoven olivat suuria improvisoijia, mutta myöhemmin improvisaation merkitys taidemusiikissa on vähentynyt.


title: Taidemusiikki

text: Jos teoksen esittämiseen kuuluu orkesteri tai kuoro, usein tarvitaan kapellimestari tai johtaja, joka johtaa esittäjien ryhmää. Tällöin kapellimestari ohjaa teoksen tulkintaa haluamaansa suuntaan. Käsitys kapellimestarista, joka luo johtamastaan teoksesta oman tulkintansa, muodostui 1800-luvun alkupuolella.


title: Taidemusiikki

text: Käsite kamarimusiikki viittaa musiikkiin, jossa on orkesteria selvästi pienempi kokoonpano muusikoita. Kamarimusiikin käsite syntyi 1700-luvun puolivälin jälkeen, jolloin orkesterit alkoivat suurentua ja samalla orkesterimusiikista tuli selvemmin oma lajinsa. Aluksi kamarimusiikki oli tarkoitettu harrastelijoille.


title: Taidemusiikki

text: Myös soolosoittajille sävelletty musiikki on keskeisessä asemassa länsimaisessa taidemusiikissa. Etenkin pianistit esiintyvät usein yksin, mutta myös muille soittimille on sävelletty paljon yhden esittäjän teoksia.


title: Taidemusiikki

text: Musiikin soittamisen tekniset vaatimukset länsimaisessa taidemusiikissa ovat huomattavan korkeat. Beethoven alkoi säveltää teknisesti niin vaativaa pianomusiikkia, että sen esittäminen onnistui lähinnä ammattilaisilta. Samoihin aikoihin Paganini asetti viulun tekniset soittovaatimukset uudelle tasolle.


title: Taidemusiikki

text: Samoin orkestraatio eli sävellyksen soittamisen jakaminen eri soitinten kesken on viety länsimaisessa taidemusiikissa hyvin pitkälle. Tämän kehityksen on katsottu vauhdittuneen myöhäisromantiikan aikaan, jolloin eri soitinkokoonpanoja esiin nostamalla ja eri soittotapoja käyttämällä orkesterista pyrittiin tietoisesti saamaan aikaan mitä erilaisimpia äänensävyjä.


title: Taidemusiikki

text: Länsimainen taidemusiikki perustuu yleensä järjestelmälle, jossa kukin oktaavi on jaettu kahteentoista eri säveleen. 1900-luvun alkuun asti jokaista säveltä vastasi oma duuri- ja mollisävellajinsa. 1900-luvun alusta alkaen on sävelletty myös musiikkia, joka ei käytä sävellajeja. Länsimaiselle taidemusiikille on ollut tyypillistä melodian vahva osuus, josta jotkut säveltäjät ovat luopuneet 1900-luvulla.


title: Taidemusiikki

text: Taidemusiikin asema elävänä musiikkina on pysynyt suhteellisen vakiona taiparantunut sinfoniaorkesterien ja taidemusiikin opetuksen määrän kasvun myötä.Levytysteollisuus elää kuitenkin laskukautta musiikin kuuntelun siirtyessä internetiin.Koulujen musiikinopetuksessa populaarimusiikin osuutta on nostettu selvästi suhteessa taidemusiikkiin, minkä on kulttuurin viihteellistymisen ohella arveltu olevan syynä klassisen musiikin yleisön keski-iän nousuun.Tilastokeskuksen tutkimuksen mukaan klassisen musiikin kuuntelu laski vuosien 1991-2002 aikana noin kymmenen prosenttia. Vuonna 2006–2009 julkaistujen tilastojen mukaan klassisen musiikin kuuntelun määrä maailmalla on uudestaan nousussa parantuneen musiikin jakelun ja internetin ansiosta.


title: Taidemusiikki

text: Tyypillistä taidemusiikille on ollut viime vuosisatoina, että säveltäjät ovat uudistaneet sitä tietoisesti. Oopperasäveltäjä Richard Wagner 1800-luvulla oli yksi tuon ajan uudistajia, mutta piti tärkeänä taiteen ja kansan välistä yhteyttä. Jotkut 1900-luvun alun taidemusiikin uudistajista, kuten Arnold Schönberg, jotka hylkäsivät perinteisen tonaalisen sävelkielen, tavoittelivat suuremman yleisön mielenkiintoa teoksilleen radikaaliudestaan huolimatta.


title: Mantšukuo

text: Mantšukuo ( ”Mantšurian valtio”) oli Japanin alainen nukkevaltio Mantšuriassa vuosina 1932–1945. Mantšukuo perustettiin helmikuussa 1932 turvaamaan Japanin Kwantungin armeijan suorittama Mantšurian miehitys. Mantšukuon itsenäisyyden tunnustivat useat Euroopan valtiot, mukaan lukien Suomi, Saksa ja Neuvostoliitto, sekä muutamat Aasian ja latinalaisen Amerikan valtiot.


title: Mantšukuo

text: Mantšukuo käsitti Kiinan nykyiset Heilongjiangin, Jilinin ja Liaoningin provinssit sekä itäisimmän osan nykyistä Sisä-Mongoliaa.


title: Mantšukuo

text: Japani oli Venäjän kustannuksella vahvistanut vaikutusvaltaansa Koillis-Kiinassa eli Mantšuriassa voittamastaan Venäjän-Japanin sodasta (1904–1905) alkaen. Guomindangin yrittäessä 1920-luvulla saada Kiinan keskushallintoa toimimaan japanilaiset alkoivat entistä voimakkaammin pelätä Mantšuriassa hankkimansa valta-aseman menettämistä.


title: Mantšukuo

text: Mantšurialainen kenraali Zhang Xueliang kieltäytyi pysäyttämästä Japanin Kwantungin armeijan vartioiman Etelä-Mantšurian rautatieyhtiön kanssa kilpailevaa rautatie- ja satamahanketta.


title: Mantšukuo

text: Lähellä Shenjangia (silloin Mukden) räjähti pommi rautatiellä, mikä tarjosi Kwantungin armeijalle syyn valloittaa hallussaan olevan rautatievyöhykkeen lisäksi Etelä-Mantšuria 18. syyskuuta 1931 alkaen muutamassa päivässä.


title: Mantšukuo

text: Pommiräjähdyksestä vastuullisiksi japanilaiset epäilivät kiinalaisia sotilaita. Kwantungin armeija hyökkäsi kiinalaisia vastaan, jotka olivat juuri teloittaneet japanilaiseksi vakoilijaksi epäilemänsä henkilön. Kiinan armeija ei vastustanut aktiivisesti japanilaisia ymmärtäen välikohtauksen olevan syy Mantšurian haltuun ottamiseen. Japanilainen kenraali Kenji Doihara hirtettiin sotarikollisena 1948 tuomittuna hyökkäyssodan suunnittelusta Mantšurian valtaamiseksi. Hänen epäillään everstinä toimiessaan järjestäneen Mukdenin välikohtauksen.


title: Mantšukuo

text: Yhdysvaltain Kiinan asianhoitaja Johnson ilmoitti 22. syyskuuta 1931 Yhdysvaltain ulkoministeri Stimsonille, että Japanin menettely oli 27. elokuuta 1928 solmitun Kellogg–Briand-sopimuksen vastainen. Sopimus kielsi hyökkäyssodan kansainvälisen politiikan keinona.


title: Mantšukuo

text: Huolimatta Japanin hallituksen sisäisestä vastustuksesta ja vetäytymiskehotuksesta Kwantungin armeija valloitti Mantšurian kokonaan ja perusti asemansa vakiinnuttamiseksi helmikuussa 1932 Mantšukuon valtion. Mantšukuo ei kuitenkaan saanut kansainvälistä tunnustusta. Maaliskuussa Japani valtasi vielä seuraavankin maakunnan, Jeholin.


title: Mantšukuo

text: Valtionpäämieheksi nimitettiin vuoden 1911 tasavaltalaiskapinaa edeltänyt Kiinan viimeinen keisari Pu Yi, joka Japanin hävittyä toisen maailmansodan tuomittiin sotarikollisena.


title: Mantšukuo

text: Mantšukuon kiinalaishallinto oli nimellinen. Hallituksessa jokaista kiinalaisministeriä valvoi japanilainen varaministeri. Japanin Kwantungin armeija takasi maan turvallisuuden Kiinan tasavallan ja sitä vastaan sotineiden kiinalaisten kommunistien suuntaan. Kwantungin armeija osallistui myös sotaan Mongolian kansantasavaltaa ja Neuvostoliittoa vastaan, ja se suojasi Mantšukuota toisen maailmansodan ajan.


title: Mantšukuo

text: Kiinan tasavallan hallitus vetosi Kansainliittoon, joka lähetti valtuuskunnan Kiinaan selvittämän tilannetta. Valtuuskunta raportoi tilanteesta vasta syyskuussa 1932 vaatien Japania palauttamaan Mantšurian Kiinalle. Kansainliiton asiaa koskevassa istunnossa 40 valtion edustajat totesivat Japanin syylliseksi sotaan ja vaativat sitä vetäytymään. Siam pidättäytyi äänestämästä ja päätöslauselmaa vastaan äänesti Japani, jonka edustajan Yōsuke Matsuokan mielestä Kiina keisarivallan kumoutumisen jälkeen ja sisällissotaan ajautuneena ei enää ollut valtio.


title: Mantšukuo

text: Kansainliitto ei käytännössä voinut tilanteelle mitään, koska Yhdysvallat ei ollut sen jäsen, ja koska Yhdistynyt kuningaskunta halusi turvata kauppansa Japanin kanssa. Yhdistynyt kuningaskunta oli omaksunut Japani-myönteisen politiikan jo 1902 pyrkiessään vastustamaan Venäjän vaikutusvaltaa Itä-Aasiassa. Sotaa pelätessään Kansainliitto ei julistanut Japania edes asevientikieltoon.


title: Mantšukuo

text: Mantšukuon tunnustivat ensin Japani, Saksa (12. toukokuuta 1938), Italia (29. marraskuuta 1937), Costa Rica (22. syyskuuta 1934), El Salvador (3. maaliskuuta] 1934), Dominikaaninen tasavalta (1934), Neuvostoliitto (23. maaliskuuta 1935 "de facto" ja 13. huhtikuuta 1941 "de jure"), Espanja (2. joulukuuta 1937) ja Unkari (9. tammikuuta 1939).


title: Mantšukuo

text: Toisen maailmansodan aikana sen tunnustivat vielä Slovakia (1. kesäkuuta 1940), Vichyn Ranska (21.heinäkuuta 1940) ja Romania (1. joulukuuta 1940), Bulgaria (10. toukokuuta 1941), Suomi (18. heinäkuuta 1941), Tanska (elokuu 1941), Kroatia (2. elokuuta 1941), Wang Jingwein Kiina (30. marraskuuta 1940), Thaimaa (5. elokuuta 1941) ja Filippiinit (1943).


title: Mantšukuo

text: Mantšukuon ja Mongolian kansantasavallan rajat olivat kiistellyt, mikä johti 1939 konfliktiin mongoliratsuväen ja mantšuratsuväen kesken Halhin-Golissa. Konflikti laajeni nopeasti Mongolian armeijan, Neuvostoliiton puna-armeijan sekä Japanin Kwantungin armeijan väliseksi yhteenotoksi. Toisen maailmansodan ajan loppuun saakka tilanne vakautui, koska Japani ja Neuvostoliitto solmivat viideksi vuodeksi hyökkäämättömyyssopimuksen huhtikuussa 1941. Neuvostoliitto hyökkäsi Japania vastaan vasta Saksan tultua kukistetuksi suurin voimin elokuussa 1945.


title: Mantšukuo

text: Mantšukuo lakkasi olemasta Japanin antauduttua toisessa maailmansodassa. Neuvostoliiton 8. elokuuta 1945 julistaman sodan tuloksena neuvostojoukot hyökkäsivät japanilaisia vastaan Mantšuriassa. Taistelussa Mantšuriasta valtasivat neuvostoliittolaiset sen, ja Pu Yi jäi neuvostoliittolaisten vangiksi. Hänet luovutettiin kiinalaisille.


title: Etelä-Mantšurian rautatieyhtiö

text: Etelä-Mantšurian rautatieyhtiö ( tai ) oli japanilaisten hallitsema rautatieyhtiö, joka liikennöi 1 128 kilometrin pituista merkittävää rautatietä Kiinalle kuuluneessa Mantšuriassa vuosina 1906–1945. Keskeisin osa siitä oli Kiinan itäiseen rautatiehen liittynyt ratayhteys, joka ulottui Port Arthurin satamakaupungista Liaotungin niemimaalta aina Changchuniin.